Kongsi Wajah Bilal Sipi-Sipi, Neelofa Seksa Batin Netizen

Usia anak sulungnya kini sudah mencecah 8 bulan, namun pasangan selebriti Neelofa dan Haris Ismail masih belum mendedahkan wajah putera mereka, Muhammad Bilal kepada umum.

Meskipun tidak mendedahkan lagi wajah anaknya, Neelofa tidak lokek berkongsikan gambar Bilal di Instagram namun tidak menampakkan bahagian wajahnya.

Terbaru, Neelofa ada memuat naik video memaparkan wajah Bilal yang ditutup dengan pelitup muka dan diletakkan emoji cermin mata hitam beserta emoji donut.

Bagaimanapun, Neelofa dikatakan terus ‘menyeksa batin’ pengikutnya apabila masih enggan mendedahkan wajah Bilal di media sosial.

“Jangan seksa batin netizen boleh tak Neelofa? Ramai dah mula susun ‘puzzle’muka Muhammad Bilal dengan ‘hint’ yang dah ada,” tulis seorang netizen.

Tidak kurang juga, ada netizen meminta Neelofa supaya membuat pengumuman jika mahu mendedahkan wajahnya anaknya itu nanti.

“Kalau nak dedahkan beritahu awal Neelofa. Nak ambil cuti,” tulis seorang lagi pengikut.

Terdahulu, Neelofa meminta sedikit waktu lagi untuk berkongsikan wajah anaknya. Ujarnya, sebagai ibu dia mahukan yang terbaik meskipun ada yang menjadikan isu penyakit ‘Ain sebagai bahan gurauan.


Hadir Majlis Ilmu, Aprena Manrose Tampil Berniqab

Baru-baru ini, perkongsian pelakon Aprena Manrose  menjadi perhatian ramai apabila memuat naik video hadir ke sebuah majlis ilmu dengan memakai jubah dan berniqab.

Menerusi entri itu, Aprena meluahkan rasa syukur diberi kesempatan menghadiri majlis ilmu demi memperbaiki diri lebih baik berbanding sebelum ini.

“Alhamdulillah atas rezeki yang diberi untuk menghadiri majlis ilmu agama. Ramai sangat yang datang. Alhamdulillah.

“Ya Allah bantulah aku untuk sentiasa menghadiri majlis ilmu kerana sesungguhnya aku ini insan yang lemah. InsyaAllah. Semoga kita semua terus usaha atas iman dan istiqomah ke jalan Allah,” katanya.

Diruangan komen, Aprena terharu apabila menerima maklum balas positif daripada pengikutnya serta meminta mendoakan agar dirinya sentiasa istiqamah dalam menutup aurat.

“Terima kasih atas komen yang baik. Allah Maha Baik. dalam kita mencariNya, Dia sentiasa membuka ruang dan jalan seluas-luasnya.

“Allahuakhbar. Mohon doa dari kalian untuk sentiasa doakan saya terus istiqomah dan semoga doa berbalik pada kalian. Insya-Allah,” katanya.


Sedar Suara Biasa & Tak Cantik, Najwa Latif Tolak Masuk Pertandingan Menyanyi

Lama rasanya tak dengar cerita tentang penyanyi Najwa Latif. Umum mengetahui Najwa kini berkhidmat sebagai pensyarah di sebuah pusat pengajian tinggi swasta di Petaling Jaya, Selangor.

Meskipun tidak lagi muncul di kaca televisyen, namun Najwa atau lebih masa disapa Wawa masih aktif di media sosial demi peminatnya.

Baru-baru ini, Najwa menjawab persoalan peminat bilakah penyanyi itu akan menyertai pertandingan nyanyian seperti Gegar Vaganza serta membuat comeback.

Menurut Najwa, dia sedar bahawa suaranya biasa sahaja serta tidak mempunyai pakej lengkap seperti penyanyi-penyanyi lain serta menolak utnuk menyertai pertandingan menyanyi.

“Saya pernah dapat soalan ini dan akan jawab lagi. Berkemungkinan besra untuk saya tidak menyertai mana-mana pertandingan. Saya sedar suara average (biasa) dan pakej yang dimiliki kalah jauh daripada penyanyi lain,” katanya.

Dalam pada itu, Najwa juga sedar akan rupa parasnya serta tidak bergaya dan tidak pandai bergaul dengan individu lain. Katanya lagi, dia lebih memilih untuk membuat hal sendiri daripada bertanding.

“Saya tidak cantik seperti penyanyi lain. Kurang bergaya dan tidak pandai bergaul sangat. Jadi, saya sedar diri dan lebih baik tidak perlu bertanding. Bual hal sendiri sahaja,” katanya

Terdahulu, single pertamanya iaitu Cinta Muka Buku yang merupakan single pertamanya telah meledak sehingga ke pentas final Anugerah Juara Lagu 26 dimana ketika itu Najwa baru berusia 16 tahun.


Pengadu Takut Buat Laporan Polis, Anggap Ebit Lew ‘Orang Besar’

Umum mengetahui hari ini bermula kes perbicaraan pertuduhan gangguan seksual yang mengaitkan pendakwah terkenal, Ustaz Ebit Lew di Mahkamah Majistret Tenom, Sabah.

Memetik BH Online, saksi pendakwaan kes gangguan seksual Ebit lew memberitahu pengadu pada awalnya enggan membuat laporan polis kerana menganggap tertuduh sebagai ‘orang besar’.

Saksi pendakwaan pertama itu iaitu Mohd Fairuz Abu, seorang pakar motivasi berkata  sebelum ini dia menerima puluhan mesej menerusi aplikasi WhatsApp daripada individu yang mengadu menjadi mangsa gangguan seksual termasuk yang dilakukan tertuduh.

“Salah seorang individu yang hubungi saya adalah ‘pengadu’ (identiti tidak didedahkan atas arahan mahkamah) pada jam 11.04 malam 26 Julai 2021…ada juga mangsa lain yang mengadu menjadi mangsa gangguan seksual Ebit Lew, tetapi mereka tidak meletakkan nama mereka kerana takut dan tidak berani tampil ke depan.

“Pada awalnya ‘pengadu’ (identiti tidak didedahkan) bertanya siapa individu yang saya maksudkan dalam ‘posting’ (di Facebook).

“Bila saya menyebut berkaitan Ebit Lew, maka pengadu terus berkongsi tangkap layar perbualan Ebit Lew dengan beliau, juga menghantar gambar kemaluan yang diberikan oleh Ebit Lew melalui WhatsApp,” katanya.

Fairuz memberitahu mahkamah, dia menasihatkan pengadu supaya membuat laporan polis namun pengad takut kerana dirinya hanya ‘orang kecil’ berbanding Ebit Lew adalah ‘orang besar’.

“Saya katakan kepada ‘pengadu’ jika ruang dan peluang ini tidak digunakan untuk membuat laporan polis, maka bayangkan berapa ramai lagi yang akan diganggu secara seksual oleh Ebit Lew,” katanya.

Bagaimanapun, jawapan saksi dibantah oleh peguam tertuduh kerana berpendapat jawapan “bayangkan berapa ramai lagi yang akan diganggu oleh Ebit Lew” bersifat tuduhan yang tidak mempunyai bukti.

Namun, Timbalan Pendakwa Raya Zahida Zakaria membalas bantahan peguam tertuduh dengan menyatakan apa yang dikatakan saksi adalah perbualan antara dia dengan pengadu.

Tambah Fairuz lagi, laporan polis akhirnya dibuat tertuduh dan dia sendiri juga dipanggil untuk memberi keterangan.

“Saya juga dipanggil untuk jadi saksi bagi diambil kenyataan oleh polis dan telefon (jenis) OnePlus saya juga telah diberikan kepada polis,” katanya.

Untuk rekod, Ebit Lew berdepan 11 pertuduhan, antaranya didakwa mengaibkan kehormatan seorang wanita dengan menghantar gambar dan perkataan lucah ke nombor telefon mangsa melalui aplikasi WhatsApp antara Mac dan Jun tahun lalu.


Firdaus Wong Jadi Saksi Kes Gangguan Seksual Ebit Lew

Difahamkan, pendakwah bebas, Ustaz Firdaus Wong Wai Hung hadir ke mahkamah untuk menjadi saksi bersama seorang lagi pakar motivasi, Akhi Fairuz Al-Jengkawi yang akan bertindak sebagai saksi pendakwa raya.

BACA: Ebit Lew Akan Dibacara Esok, Libatkan 11 Pertuduhan Kes Gangguan Seksual

Perkara itu dimaklumkan oleh pendakwah itu sebentar tadi di Facebook miliknya serta berharap orang ramai mendoakan agar segala urusan perbicaraan berjalan dengan lancar.

“Perbicaraan 11 tuduhan gangguan seksual Ebit Lew akan bermula hari ini. Kami berdua Insya-Allah akan menjadi saksi pendakwa raya.

“Wahai Tuhanku, lapangkanlah dadaku, dan ringankanlah segala urusanku dan lepaskanlah kekakuan dari lidahku, agar mereka mengerti perkataanku,” katanya.

Dalam pada itu, Firdaus turut meminta untuk mendoakan agar perbicaraan yang dimulakan hari ini dapat memberi keadilan dan kebenaran sebenar.


Zulin Aziz Tertekan Jawab Soalan Zuriat

Bagi pasangan yang sudah berkahwin sudah tentu mereka tidak terlepas dengan pertanyaan mengenai anak. Namun, adakalanya ianya menjadi soalan sensitif dan mengguris hati perasaan seseorang.

Termasuk pelakon dan pengacara Zulin Aziz yang berdepan situasi sama selepas berkahwin pada 20 Februari lalu, peminat sering bertanyakan mengenai soal anak sedangkan belum cukup setahun usia perkahwinan.

BACA: Zulin Aziz Dirikan Solat Hajat Khas Untuk Adik Bella Di Raudhah

Namun, rupanya Zulin menyimpan berita duka dimana dia mendedahkan dirinya baru saja mengalami keguguran pada Ogos lalu.  Zulin berkongsikan perkara itu menerusi sesi Live di TikTok selepas ramai yang bertanyakan mengenai soal anak.

“Saya baru lepas gugur, orang tanya saya bila nak ada baby. Sabarlah..saya baru lepas gugur bulan lepas,” katanya.

Dalam pada itu, menerusi sesi Live itu Zulin turut memberikan teguran supaya tidak bertanya soalan sensitif kepada dirinya serta menyifatkan pertanyaannya itu patut dibuat.

“Kalau nak tanya soalan walaupun kita tidak tahu, elak tanya soalan sensitif. Kau tidak ada common sense kalau tanya soalan.

“Macam dulu, waktu single, orang tanya bila nak kahwin… kalau aku kahwin dengan suami kau, baru tahu!,” katanya.


Tolak Beg LV, Ifa Raziah Pilih Hadiah Emas RM100,000 Daripada Suami

Penyanyi dangdut sensasi, Ifa Raziah berkata dia menolak pelawaan suaminya untuk membeli beg jenama mewah kegemarannya sempena ulang tahung kelahirannya baru-baru ini.

Memetik Boom, Ifa berkata dia tidak mahu lagi menambah koleksi beg yang kini sudah terlalu banyak sebaliknya memilih hadiah set rantai emas bernilai RM100,000.

Bagaimanapun, Ifa berkata lebih baik jika membeli sesuatu yang boleh dilipatgandakan nilainya atau dijadikan pelaburan meskipun dia sememangnya sukakan beg tangan jenama mewah Louis Vuitton.

“Mula-mula dia tanya nak LV lagi ke tahun ni? Biarlah ada jenama lain lebih mahal sekalipun, suami tahu saya tetap sukakan LV.

“Saya fikir apa gunanya bag tangan sampai penuh almari. Dan siapa tahu mungkin suatu hari nanti saya dah tak sesenang ini lagi. Jadi lebih baik saya beli sesuatu yang boleh dijadikan pelaburan macam rantai ni yang dibeli satu set,” katanya.

Menurut Ifa lagi, dia mahu berjinak-jinak dalam bidang pelaburan dengan membeli emas kerana bimbang faktor ekonomi yang tidak menentu dan tiada siapa tahu apa akan terjadi di masa hadapan.

“Jika suatu hari berlaku kegawatan ekonomi dan inflasi, saya boleh berasa lega kerana ada sediakan wang serta simpanan emas dari awal,” katanya.


Hanya Di Shell Je Ada Power Up Yang Berbaloi, Paling Best Ada 3x Mata Ganjaran BonusLink & Banyak Lagi!

Sekarang ni nak buat apa pun kena fikir benda yang berbaloi untuk diri sendiri termasuk lah nak isi minyak kereta. Pilihan yang tepat akan buat korang tersenyum lebar. Lagi-lagi bab minyak kereta yang nak digunakan setiap. Jadi memang kena fikir sehabis baik.

Nak lagi okey dan ngam dengan poket korang terjah Shell. Siap ada pakej Power Up lagi. Yang dah jadi ahli Shell korang memang bebaloi banyak kali ni. Yang belum jadi ahli korang kena baca sampai habis okey!

Di Shell sekarang ada kempen Power Up Rewards yang mempunyai empat tahap untuk ahli-ahli Shell. Di mana program ini membolehkan korang untuk unlock level pada level yang paling tinggi.

Antara level yang disediakan adalah Member, Silver, Gold dan Platinum di mana level-level ini membolehkan korang claim sehingga 3X Mata BonusLink.

Bukan itu sahaja, korang juga akan mendapat ganjaran yang menarik serta eksklusif seperti tawaran produk-produk dari Shell, upsize untuk secawan kopi Costa (hot regular to large), ‘welcome treats’ dengan chocolate roll baru dibakar berharga RM1 sahaja tiap kali singgah ke Deli2go di Shell, kejutan pada hari lahir dan banyak lagi!

Lagi tinggi level korang, lagi besar dan banyak lah ganjaran yang korang akan dapat. Ingat hanya di Shell je tau, stesen minyak lain tak ada okey!

Senang je cara untuk korang kumpul mata Bonuslink dari Shell ni:

Bestkan? Beli ja dapat mata, isi minyak je dapat mata. Huntung banyak ni!

Tapi kena ingat pengumpulan mata ganjaran ini terhad untuk 2 bulan sahaja untuk anda kekal pada level anda atau ke level yang lebih tinggi. Sekiranya anda gagal mengumpul mata ganjaran yang ditentukan bagi level tersebut, anda akan jatuh ke level yang bawah.

Jadi apa tunggu lagi kumpul lah mata BonusLink di stesen Shell bermula hari ini. Jangan lupa pula muat turun Apl BLINK di Playstore  dan Appstore untuk track mata ganjaran korang.


Tomok Tak Terasa Hati Baju Merah Dikritik Hetty Koes Endang

Persembahan Tomok diminggu kedua Gegar Vaganza bukan sahaja menjadi perhatian, malah busana sut merah berinspirasikan crop blazzer era 80-an dengan seluar carrot cut  yang digayakannya juga turut mencuri tumpuan termasuk salah seorang juri tetap, Hetty Koes Endang.

Selepas persembahan, Hetty memberikan komen pakaian yang digayakan tidak sesuai dengan lagu disampaikan iaitu Janji Padamu nyanyian kumpulan Exist.

BACA: Kereta Bocor Masuk Air, Keluarga Tomok Dipuji Susah Senang Bersama

Memetik mStar Online, Tomok bagaimanapun berkata dia tidak terasa hati mahupun sedih dengan komen diberikan serta mengatakan busana rekaan Hatta Dolmat itu adalah ideanya.

“Memang look ini yang Tomok minta pada Hatta Dolmat. Saya tak pernah pakai macam ini, jadi saya nak cuba.

“Masing-masing ada pendapat tersendiri, saya terima apa yang Bunda (Hetty) cakap. Mungkin ada betulnya. Perkara positif atau negatif kita terima dan akan diperbaiki lagi,” katanya.

Dalam pada itu, Tomok berkata dia tidak memikirkan tentang gelaran juara sebaliknya mahu menghiburkan peminat yang sentiasa menyokongnya.

“Memang atau kalah, saya akan lawan… Jadi apabila naik ke pentas, saya akan berikan yang terbaik,” katanya.

Di konsert minggu kedua GV9, Tomok mendapat markah tertinggi iaitu sebanyak 80 peratus dan Roy Kapilla yang tersingkir mendapat markah paling rendah iaitu 53.20 peratus.


“Sharnaaz Tak Jejaskan Persembahan Saya” – Shila Amzah

Sejak semalam hangat diperkatakan mengenai persembahan Shila Amzah di Gegar Vaganza musim kesembilan apatah lagi bekas kekasihnya, Sharnaaz Ahmad dilihat hadir sebagai penonton.

Malah ketika persembahan, kamera turut memfokuskan rakaman terhadap Sharnaaz yang berada di kerusi penonton. Situasi itu juga turut menjadi usikan pengacara Elly Mazlien yang ‘membahan’ Shila dan Sharnaaz.

BACA: Hadir Di Konsert GV9, Sharnaaz & Shila Amzah Sempat Dibahan Kak Lina

Memetik Kosmo, Shila berkata dia tidak terasa hati dengan usikan Elly Mazlein kerana baginya ia hanyalah gurauan semata-mata dan tidak keterlaluan.

“Saya okay sahaja. Lagi pun saya sayang kak Lina (Elly). Cara Kak Lina mengusik pun bukanlah keterlaluan. Sekadar manja-manja sahaja. Saya pun tidaklah terasa hati kerana menganggap usikan Kak Lina itu sekadar gurauan sahaja,” katanya.

Ditanya mengenai perasaannya melihat kelibat Sharnaaz ketika membuat persembahan, Shila berkata ianya tidak menjejaskan persembahannya serta mengakui ada memberi eye contact pada bekas kekasihnya itu.

“Saya bagi ‘eye contact’, tetapi Sharnaaz pakai cermin mata hitam. Saya tak tahu dia pandang saya atau tidak,” katanya.


Kekal Awet Muda Di Usia 42 Tahun, Ramai Puji Kecantikan Sarimah Ibrahim

Kemunculan Che Puan Sarimah Ibrahim di pentas Gegar Vaganza musim kesembilan (GV9) malam tadi ternyata mengubat kerinduan ramai untuk melihat penyanyi itu kembali beraksi.

Menyanyikan lagu Kini Kau Tiada berduet bersama Elly Mazlein, ramai yang teruja melihat penampilan khas Sarimah itu yang sudah lama tidak muncuk di kaca televisyen.

Sementara itu, di laman Twitter ramai yang memuji kecantikan Sarimah yang tetap kelihatan cantik dan awet muda meskipun sudah berusia 42 tahun.

Seriously Sarimah Ibrahim dah 40 an? She's a real vampire! ???? #GegarVaganza9 pic.twitter.com/pn49662vrM

Bukan itu saja, ada yang berseloroh mengatakan Sarimah seperti Vampire kerana tidak nampak tua langsung dan sama saja seperti dahulu.

Dalam pada itu, Sarimah dilihat ada memuat naik status di laman Twitter mengucapkan terima kasih kepada semua pihak yang memberikan peluang untuknya melepaskan rindu dalam bidang pengacaraan.


“Ada Yang Anggap Saya Pengacara Paling Teruk, Saya Reda” – Danial Zaini

Semalam, pelawak dan penyampai radio, Danial Zaini tampil sebagai pengacara. konsert Gegar Vaganza semalam bagi menggantikan hos Nabil Ahmad.

Bagaimanapun, ada komen tak sedap didengar apabila ada yang kecewa dengan cara Danial mengacarakan GV9 serta mendakwa pelawak berkenaan merosakkan program popular itu.

BACA: Terlalu ‘Hyper’, Netizen Terhibur Tengok Nabil Kalut Handle Kak Lina Di GV

Memetik Harian Metro, Danial memohon maaf kepada semua peminat dan penonton GV9. Menurutnya, dia diminta untuk menggantikan tempat Nabil empat jam sebelum siaran langsung.

“Saya jadi bidan terjun dan diberitahu empat jam sebelum konsert. Saya dapat panggilan daripada produksi GV9 dalam jam 3 atau 4 petang. Mereka kata ‘urgent’ kena ganti Nabil.

“Memang ada usaha mencari pengacara lain, tapi mereka tak dapat mengacarakan GV. Jadi, saya ambil tanggungjawab itu. Kalau tolak, saya tetap kena datang buat GV Live +.

“Saya tak ada ‘rehearsal’ apa-apa di pentas, cari baju pun pada saat akhir. Saya dapat skrip dalam dua jam sebelum naik pentas. Saya terus jumpa Kak Lina untuk baca skrip,” katanya.

Dalam pada itu, Danial berkata pasti ramai yang akan membandingkan dirinya dengan Nabil yang sudah lama mengacarakan program tersebut serta reda dengan kecaman diterima.

“Saya masih baru dalam bidang pengacara. Saya faham dan hadap benda ini sebagai anak seni. Namun, saya tetap bangga dapat peluang menjadi pengacara GV. Saya minta maaf kepada peminat GV. Ada yang kata saya rosakkan program dan anggap saya pengacara paling teruk, tapi saya reda dan terima.

“Ini pengajaran untuk saya tetapi saya tetap akan terus belajar. Saya hanya melakukan kerja untuk mencari nafkah,” katanya.


Tunjuk Aksi Pertahankan Diri, Ramai Rela Jadi ‘Punching Bag’ Elizabeth Tan

Baru-baru ini, pelakon dan penyanyi Elizabeth Tan ada memuat naik video aksi pertarungan bersama seorang jurulatih seni bela diri.

Menurut Elizabeth yang mesra disapa Lizzy berkata video melakukan sesi latihan seni bela diri bersama seorang jurulatih kecergasan untuk tuntutan wataknya sebagai Ejen Alice dalam filem Abang Long Fadil 3.

Perkongsian Lizzy itu mendapat pelbagai reaksi daripada netizen yang teruja melihat aksi pelakon itu serta ada yang menawarkan diri rela dikerjakan oleh Lizzy.

Dalam pada itu, diruangan komen ada juga peminat yang menawarkan diri untuk menjadi jurulatih kecergasan kepada pelakon tinggi lampai itu.


Dituduh Bergambar Mesra Dengan Mat Sabu, Isteri DDNK Lapor Polis

Sejak beberapa minggu lalu, hangat diperkatakan mengenai majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Susulan perkahwinannya itu, banyak dakwaan tak sedap didengar  mengenai isteri DDNK yang dikenali sebagai Ernie didakwa menjadi punca perceraian pakar saham itu dengan isteri pertamanya dikenali sebagai Hasmawatie.

Terbaru, perkongsian Ernie menjadi perhatian meluahkan rasa kecewa apabila ada individu yang menyebarkan fitnah mendakwa dirinya adalah wanita yang bergambar dengan ahli politik, YB Haji Mohamad Sabu.

Menerusi hantaran tersebut, individu berkenaan bertanyakan adakah wanita bersama Mat Sabu itu adalah isteri DNNK serta turut menyindirnya sebagai peyondol.

Susulan fitnah tersebut, Ernie tampil membuat laporan polis kerana fitnah tersebut memalukan dirinya dan suami serta akan merujuk kepada pihak undang-undang untuk menyaman individu itu.

Bagaimanapun, dua individu dipercayai menyebar fitnah tersebut telah pun memuat naik status permohonan maaf di atas tindakan mereka yang menyebarkan perkara tidak sahih serta mengakui kesilapan mereka.


Ebit Lew Akan Dibacara Esok, Libatkan 11 Pertuduhan Kes Gangguan Seksual

Pendakwah terkenal, Ebit Lew akan dibicarakan ke Mahkamah Majistret Tenom berkaitan kes gangguan seksual bermula esok hingga 30 Sepember.

Memetik Harian Metro, Ebit berdepan 11 pertuduhan antaranya didakwa mengaibkan kehormatan seorang wanita berumur 41 tahun dengan menghantar perkataan lucah ke nombor telefon mangsa melalui aplikasi WhatsApp antara Mac dan Jun tahun lalu.

Ebit dituduh melakukan perbuatan itu mengikut Seksyen 509 Kanun Keseksaan yang membawa hukuman penjara sehingga lima tahun atau denda atau kedua-duanya jika sabit kesalahan.

Pada Februari lalu, Lew mengaku tidak bersalah atas 11 pertuduhan berkaitan gangguan seksual dan dibebaskan dengan jaminan RM1,000 bagi setiap pertuduhan dengan dua penjamin.


Hadir Di Konsert GV9, Sharnaaz & Shila Amzah Sempat Dibahan Kak Lina

Sejak minggu lalu hangat diperkatakan mengenai konsert Gegar Vaganza musim ke-9 apabila gamat dengan kemunculan pelakon dan pengacara Elly Mazlein yang menggantikan Jihan Muse sebagai hos.

Semalam, penampilan pelakon Sharnaaz Ahmad di konsert GV9 menjadi perhatian apabila diusik oleh Elly atau lebih mesra disapa Kak Lina bersama bekas kekasihnya, Shila Amzah.

Sebaik sahaja Shila Amzah selesai membuat persembahan, Kak Lina mengusik Sharnaaz yang berada di kerusi penonton kehadiran dia ke konsert tersebut.

“Sharnaaz datang tak akan nak tengok Kak Lina kan? Shila okay? Kadang-kadang malu itu boleh jadi balik,” usiknya.

Menerusi video dimuat oleh pengguna di TikTok, Sharnaaz dilihat sedang duduk bersebelahan dengan pelakon Emma Maembong sambil memakai cermin mata hitam.

Diruangan komen, rata-rata netizen terhibur dengan usikan Kak Lina itu. Malah, ada yang mengatakan keadaan akan lebih kecoh jika Nabil Ahmad ada di pentas ketika itu.

Dalam pada itu, ada yang terhibur dengan Emma yang berada di sebelah yang Sharnaaz yang ketawa sakan dengan usikan tersebut.

Sementara itu, ada segelintir netizen setuju dengan apa yang diperkatakan Kak Lina serta mendoakan agar keduanya dijodohkan semula.


Elisya Sandha Syukur Bunga Elhaq Disayangi Ramai

Pelakon Elisya Sandha meluahkan rasa syukur anak sulungnya Bunga Elhaq disayangi semua ahli keluarga terutama ibu mentuanya yang juga pelakon terkenal, Sheila Rusly.

Memetik Harian Metro, Elisya berkata anaknya dijaga dengan penuh kasih sayang oleh ibu mentuanya jika dia dan suaminya keluar bekerja.

“Bunga dan mama Sheila sangat rapat sampaikan mama Sheila tak nak pergi set penggambaran sebab nak jaga Bunga di rumah. Bunga pun tak banyak meragam atau menangis apabila saya keluar bekerja.

“Walau bagaimanapun Bunga sangat mengenali ibunya manakala hubungan Bunga dengan ibu mentua pula seperti cucu dengan nenek,” katanya.

Dalam pada itu, Elisya berkata dia terus kembali bekerja selepas tiga bulan melahirkan cahaya mata memandangkan ahli keluarga yang banyak membantu untuk menjaga anaknya.

Bagaimanapun, dia terpaksa menolak jika ada tawaran yang memerlukan bekerja di luar kawasan kerana anaknya masih menyusu badan.

“Selepas tiga bulan melahirkan anak dan melalui proses berpantang saya sudah kembali bekerja. Saya bersyukur ada keluarga yang sangat menyokong, terutama ibu mentua yang sanggup menjaga Bunga.

“Dalam waktu sama, saya juga ada pembantu yang menolong mama Sheila di rumah. Setakat ini, saya tiada masalah untuk kembali bekerja sebab saya memang tak suka duduk diam di rumah, saya lebih suka bekerja,” katanya.

Elisya mendirikan rumah tangga dengan Uzair Haqimy Azman pada 21 Ogos tahun lalu. Pasangan itu dikurniakan cahaya mata perempuan diberi nama Bunga Elhaq pada 18 Jun lalu.


Hati Tak Pernah Tenang, Nazrey Dedah Punca Keluar Raihan

Bekas vokalis kumpulan Raihan iaitu Nazrey Johani mendedahkan sepanjang dia bersama kumpulan itu hatinya tidak pernah rasa tenang kerana hidup dalam perhatian ramai.

Menerusi satu temu bual dimuat naik di Instagram, Nazrey berkata dia mengambil keputusan untuk keluar daripada kumpulan nasyid itu kerana memikirkan dia tidak pernah mengejar populariti.

“Selama saya dengan Raihan, saya tak pernah senang hati. Walaupun pergi ke luar negara, saya tidak pernah memikirkan soal populariti, sebaliknya hanya fikir tentang kerja,” katanya.

Hampir 16 tahun meninggalkan Raihan, Nazrey berkata dia tidak pernah rasa bangga meskipun kumpulan nasyid itu dikenali di seluruh dunia.

Mengambil keputusan untuk berhenti dari Raihan yang ketika itu berada di puncak, Nazrey berkata dia sentiasa berdoa agar diberikan kekuatan meninggalkan kumpulan itu.

“Ya Allah, kalau ini bukan tempat saya keluarkan saya dengan cara baik. Selalu saya berdoa begitu hampir setiap hari kerana saya tak mahu populariti itu.

“Hati saya jadi tak tenang, jadi saya minta doa untuk diberi jalan keluar secara baik daripada Raihan,” katanya.

Kongsinya lagi, selepas pulang dari kampung, Nazrey menyampaikan hasratnya untuk keluar dari Raihan dan mendedahkan keputsannya itu seakan mengundang kemarahan ahli yang lain.

Katanya lagi, ahli yang lain tidak memujuk serta tidak membantah keputusan Nazrey itu dan akhirnya dia keluar dari Rihan serta melakukan kerja-kerja dakwah di Sabah.

“Pada satu hari saya seperti dibisikkan dengan satu suara yang berkata…Nazrey kau teruskan kerja dakwah ini tapi ingat kena yakin dengan rezekiku.

“Ketika saya ingin mengatakan ingin keluar daripada Raihan, mereka tidak memujuk sebaliknya berkata kalau nak berhenti, berhentilah. Sejak itu saya sudah bebas dari Raihan dan menjalani kerja-kerja dakwah di Sabah,” katanya.


Hamil Anak Ketiga, Mawar Rashid Alami Alahan Teruk Sampai Berkurung Dalam Bilik

Minggu lalu, pelakon Mawar Rashid berkongsikan berita gembira memaklumkan dia kini sedang hamil anak ketiga dan usia kandungan sudah mencecah lima bulan.

Memetik mStar Online, Mawar berkata dia tiada niat untuk rahsiakan kehamilannya namun memilih untuk berkongsikan apabila kandungan sudah kuat.

BACA: Buat Kejutan Untuk Suami Di Paris, Mawar Rashid Hamil Anak Ketiga

“Kita tak ada perancangan apa-apa tapi sebab kawan-kawan pun dah mula tanya. Komen-komen di Instagram pun ramai dah boleh agak. Tapi Alhamdulillah, kandungan dah sampai lima bulan dan semakin kuat,” katanya.

Menurut Mawar kehamilan kali ketiga ini adalah paling mencabar kerana dia mengalami alahan teruk sehingga terpaksa masuk ke hospital.

“Sebenarnya alahan kali ini memang paling teruk, terkejut saya tapi rasa berbanggalah ibu dekat luat sana yang lalui Mawar lalui ini.

“Saya kena alahan yang sangat-sangat teruk, kehamilan sebelum ini sebenarnya sangat sakit. Kali ini sampai masuk air dekat hospital, masuk ubat sebab dah tak boleh telan apa-apa sampai cakap boleh mentallah,” katanya.

Dalam pada itu, Mawar memberitahu dia terpaksa duduk di bilik kerana tidak boleh terhidu bauan lain selain di biliknya sehingga tidak boleh buat kerja.

“Saya tak boleh keluar bilik langsung, hanya berkurung dalam bilik. Rasa teruknya kali ni, sampai nak buat kerja pun tak boleh. Tengok gambar ke nak buka Instagram lama-lama tak boleh. Dia rasa pening!

“Nasib baik al-Quran boleh tengok, banyak termenung tapi Alhamdulillah ada sokongan suami yang uruskan, mummy dan adik beradik yang sangat-sangat supporting dan sentiasa doakan. Sebenarnya saya takut juga benda ni berlarutan selama sembilan bulan,” katanya.

Mawar dan Raf Yaakob mendirikan rumah tangga pada 9 November 2017. Pasangan itu dikurniakan dua cahaya mata iaitu Rafael dan Rosabella yang masing-masing berusia empat dan dua tahun.


Pengacara Muslimah Pakai Sport Bra Sahaja Ketika Berbasikal?

Pasti ramai tahu sejak kebelakangan ini trend berbasikal antara yang menjadi pilihan ramai untuk beriadah. Malah, aktiviti itu juga turut menjadi pilihan para selebriti.

Bagaimanapun, ada yang kurang senang dengan pemakaian terutama wanita yang melakukan aktiviti tersebut kerana dikatakan tidak sesuai dan agak mencolok mata.

Memetik portal Boom, ada cerita tak sedap di dengar mengenai seorang pengacara cantik yang sebelum ini pernah mengendalikan sebuah rancangan bual bicara popular.

Difahamkan, pengacara yang pernah berkahwin dan tinggal di kawasan perumahan elit itu memang sesekali dilihat mengayuh basikal di sekitar kediamannya bersama rakan-rakan.

Apa yang mengejutkan, pengacara itu kelihatan sangat seksi dan ada sekekali hanya memakai sport bra sahaja ketika melakukan aktiviti berbasikal di sebuah pusat kecergasan (indoor cycling).

Malah, tudungnya juga dikatakan tiba-tiba ‘terbang’ dan penampilannya boleh dikata berubah seratus peratus.

Meskipun sedar dirinya diperhatikan ramai, namun kakak kepada seorang aktor baharu itu sedikit pun tidak mengendahkan mereka.


Nora Danish Dikritik Pakai ‘Romper’, Netizen Dakwa Sengaja Nak Buktikan Badan Kurus?

Baru-baru ini perkongsian pelakon Nora Danish menjadi perhatian ramai apabila memuat naik video berada di depan cermin memakai baju putih.

Menerusi video dikongsikan itu, Nora tampil dengan baju putih lengan panjang namun kelihatan belah tepi kiri dan kanan seperti baju renang yang dipadankan dengan seluar berwarna coklat.

Perkongsian Nora itu mendapat pelbagai reaksi daripada netizen yang mendakwa pelakon itu sengaja membuktikan bantuk badannya kini semakin kurus.

Bagaimanapun, di ruangan komen ada netizen bertanyakan adakah pelakon berusia 40 tahun itu memakai ‘rompers’ seperti bayi.

Sementara itu, ada yang menitipkan pesanan buat aktres itu supaya lebih berhati-hati setiap kali memuat naik gambar atau video.

Malah, ramai mendoakan agar Nora diberikan hidayah serta dibukakan hati untuk berhijab suatu hari nanti.  Dalam pada itu, ramai yang memuji Nora yang sentiasa kekal cantik dan sukakan penampilan aktres itu.


“Saya Tak Cakap Pun Kahwin Tahun Depan” – Syafiq Kyle

Sejak semalam hangat diperkatakan mengenai khabar angin pelakon Syafiq Kyle bakal mendirikan rumah tangga dengan kekasihnya, Mimi Lana dijangka pada tahun hadapan.

Bagaimanapun, memetik Astro Gempak, aktor itu menafikan berita tersebut serta tidak pernah mengeluarkan kenyaataan bakal berkahwin tahun hadapan.

Menurut Syafiq, jawapan diberikannya telah diubah serta tidak pernah menyatakan tarikh rasmi dia akan menamatkan zaman bujangnya.

“Baru-baru ini saya ada ditemubual menerusi panggilan telefon bagi mempromosikan filem Siku 12. Pada akhir temu bual itu, saya ditanyakan soalan provokasi – bilakah saya akan tamatkan zaman bujang.”

“Secara jujur dan menghormati penulis, saya beritahu mungkin bukan tahun ini dan tiada perancangan dilakukan selain jadual saya yang padat sehingga hujung tahun.

“Saya menjawab soalan di atas setelah ditanya ura-ura yang saya telah melakukan persiapan untuk majlis pernikahan pada penghujung tahun ini.

Sepanjang temu bual berlangsung, Saya tidak pernah menyatakan sebarang tarikh atau melakukan sebarang pengumuman,” jelasnya.

Dalam pada itu, Syafiq berkata jika dia akan melangsungkan perkahwinan sudah tentu dia akan maklumkan tarikh majlis tersebut.

“Saya mempunyai keluarga yang perlu saya jaga hati mereka… begitu juga dengan Mimi Lana. Insya-Allah, saya akan beritahu bila semuanya sudah pasti, doakan yang baik baik untuk kami,” katanya.


Almy Nadia Jalani Pembedahan Buang Cyst, Doktor Sahkan Hamil Luar Rahim

Perkongsian pelakon Datuk Fizz Fairuz menjadi perhatian ramai apabila memuat naik video isterinya, Datin Almy Nadia dimasukkan ke hospital.

Memetik mStar Online, Fizz memaklumkan isterinya terpaksa menjalani pembedahan selepas disahkan memiliki ketumbuhan cyst dan hamil luar rahim.

Menurut Fizz, ketumbuhan itu dikesan selepas Almy dimasukkan ke dalam hospital bagi menjalani pemeriksaan doktor pada petang Jumaat lalu. Katanya lagi, cyst tersebut perlu dibuang dengan segera menerusi pembedahan kerana bimbang ianya akan pecah.

“Almy masuk bilik pembedahan pada pukul 6.30 petang tadi (Sabtu). Doktor kata ada cyst berdekatan dengan rahim dia,” katanya.

Dalam pada itu, Fizz memberitahu keputusan untuk membuat pembedahan dimaklumkan pada pagi Sabtu selepas mengetahui keputusan laporan ujian darah.

Katanya lagi, pembedahan itu perlu dilakukan secepat mungkin kerana bimbang memberi kesan kepada kesihatan dan kandungannya.

“Sekarang ini, dia kena buat pembedahan secepat mungkin sebab nanti akan menganggu kandungan jika hamil kemudian hari. Dia mengandung sebenarnya tapi di luar rahim.

“Ada cyst yang menganggu, kena buang dengan cepat dan kandungan luar rahim itu pun kena buang juga sebab takut pecah,” katanya.

Kata Fizz lagi, keadaan kesihatan isterinya kurang baik serta mengalami lemah badan sejak kebelakangan ini. Fizz berkata isterinya menunjukkan simptom seperti cirit-birit, demam, sakit perut dan lemah.


Azira Shafinaz Akui Masih Single, Impi Lelaki Yang Faham Kerjayanya

Pelakon dan penyanyi Azira Shafinaz meluahkan rasa lega kerana tiada lagi gosip cinta atau dikaitkan dengan mana-mana lelaki.

Memetik mStar Online, Azira berkata dia tidak sukakan kontroversi dan lebih selesa jika kisah peribadinya tidak perkatakan umum.

BACA: Azira Shafinaz Tak Kisah Jodoh Lelaki Berstatus Duda Seperti Sharnaaz

“Lega rasanya apabila tiada lagi cerita sebegitu. Mungkin orang mahukan sesuatu, tetapi saya bukanlah seorang yang suka dengan kontroversi. Apa yang keluar dari mulut saya itulah yang benar,” katanya.

Sebelum ini dikaitkan dengan pelakon Sharnaaz Ahmad dan dikatakan mempunyai hubungan istimewa, Azira berkata mereka hanya kawan biasa sahaja.

“Sekarang ini saya single dan happy. Tiada sebarang hubungan istimewa dengan Sharnaaz sebelum ini dan kami masih berkawan baik seperti biasa,” katanya.

Dalam pada itu, Azira mengakui ramai yang bertanyakannya soal jodoh namun dia mahu fokus pada kerjaya. Ujarnya lagi, dia impikan lelaki yang boleh menerimanya serta memahami kerjayanya sebagai pelakon dan penyanyi.

“Memang ramai yang sudah mula bertanya soal jodoh, namun fokus saya sekarang lebih kepada kerjaya. Apa boleh buat kalau jodoh belum sampai!

“Ada yang cuba mahu dekat tetapi belum ada yang istimewa. Kawan biarlah ramai, bercinta hanya satu. Doakanlah saya bertemu jodoh.

“Kalau mencari seseorang biarlah yang boleh terima saya dan keluarga. Paling penting lelaki itu hormat kerja saya kerana tak semua boleh faham kerjaya ini,” katanya.


Syafiq Kyle, Mimi Lana Nikah Tahun Depan

Pelakon Syafiq Kyle mendedahkan bakal mendirikan rumah tangga dengan kekasihnya yang juga pelakon Mimi Lana pada tahun hadapan.

Memetik Kosmo, aktor berusia 30 tahun itu berkata dia sudah bersedia untuk bergelar suami dan tiada majlis pertunangan sebaliknya akan terus adakan majlis pernikahan.

“Sebenarnya, saya sudah bersedia untuk mendirikan rumah tangga pada usia begini. Mungkin kami tidak akan adakan majlis pertunangan kerana saya mahu terus bernikah dan melunaskan perkara wajib seperti yang dituntut agama,” katanya.

Syafiq turut menafikan khabar angin mereka bakal bernikah hujung tahun ini. Bagaimanapun, Syafiq berkata buat masa ini mereka belum ada tarikh dan tidak akan merahsiakan.

“Bagaimana nak nikah pada hujung tahun jika tiada persiapan dilakukan? Saya belum ‘tempah’ tok kadi pun untuk majlis tersebut.

“Setakat ini kami masih ada tarikh yang tetap kerana perlu menyelesaikan beberapa komitmen kerjaya seni terlebih dahulu. Insya-Allah, kami tidak akan berahsia apabila tarikh sudah ditetapkan nanti,” katanya.

Terdahulu, hubungan pasangan itu terputus sekitar Mei 2020 selepas lima tahun dikhabarkan bercinta. Bagaimanapun, hubungan mereka dikatakan kembali terjalin beberapa bulan kemudian.


Ramai Cemburu Awal Ashaari, Scha Alyahya Jumpa Lee Min Ho

Umum mengetahui, pasangan selebriti popular, Awal Ashaari dan Scha Alyahya kini berada di Itali bagi memeriahkan Minggu Fesyen Milan (MFW) 2022.

Menerusi Instagram, Awal dilihat ada memuat naik video memaparkan tempat duduknya dan Scha hanya selang beberapa kerusi tempat aktor terkenal Korea Selatan, Lee Min Ho.

BACA: Awal Ashaari Nafi Langgar Palang Rumah, Hanya Alih Guna Tangan

Dalam video dikongsikan itu juga, turut kelihatan Scha Alyahya menyapa dan berborak dengan pelakon yang popular menerusi drama Boys Over Flower itu.

Awal juga sempat mengambil gambar bersama untuk diabdikan sebagai kenangan ketika menghadiri pertunjukan fesyen jenama terkenal Boss itu.

Perkongsian Awal itu mendapat pelbagai reaksi daripada netizen yang turut teruja, malah ada yang cemburu melihat pasangan itu dapat bertemu dan berbual mesra dengan Lee Min Ho.

MFW 2022 itu turut dihadiri barisan selebriti tersohor seluruh negara antaranya anggota kumpulan K-Pop Got7, Yugyeom, Luna Maya, Khaby Lame, Dr Naomi Campbell, J Balvin dan ramai lagi.


Bob Lokman Mengadu Sakit Belakang Sebelum Menghembuskan Nafas Terakhir

Industri hiburan hari ini dikejutkan dengan pemergian penulis lirik terkenal dan pelakon, Bob Lokman yang meninggal dunia hari ini.

Memetik Utusan Online, adik kepada arwah iaitu Nik Azuddin Nik Yusoff, berkata abangnya sempat mengadu sakit sebelum menghembuskan nafas terakhir pada pukul 1 tengah hari tadi.

Azuddin berkata dia datang ke rumah abangnya  jam 8 pagi tadi dan arwah mengadu sakit belakang sehingga tidak boleh baring dengan sempurna.

Katanya lagi, dia ada memujuk arwah untuk ke Hospital Universiti Sains Malaysia (HUSM), Kubang Kerian namun abangnya enggan serta memberitahu sudah putus asa untuk mendapatkan rawatan. Aizuddin juga memberitahu arwah abangnya itu tiada selera makan sejak dua hari lalu dan hanya minum air.

“Arwah menolak dan memaklumkan bahawa dia sudah putus asa untuk menjalankan rawatan. Saya sedih melihat keadaannya dan hanya mampu menggosok belakang badan arwah selain meminta dia bertahan untuk seketika.

“Selepas itu, saya pulang ke rumah pada pukul 11 pagi, namun, dikejutkan dengan berita kematian abang kira-kira dua jam kemudian,” katanya.

Sementara itu, anak kedua arwah iaitu Omar Hakim Mohd. Hakim berkata arwah ayahnya sakit sejak lebih 30 tahun lalu selepas dikesan sakit tulang belakang.

“Selepas itu, ayah saya disahkan menghidap penyakit jantung, kencing manis dan paru-paru berair. Dia terlantar selepas dia mendapat rawatan di Institut Jantung Negara (IJN) pada Mei lalu.

“Arwah sudah mengadu sakit belakang yang keterlaluan sejak dua hari lalu. Apabila saya mengajaknya ke hospital, dia tidak mahu,” katanya.

Difahamkan, jenazah arwah Bob Lokman akan dikebumikan di Tanah Perkuburan Islam Pulau Hilir kira-kira pukul 9 malam ini.


Leona Dah Sampai UK, Netizen Kata Masih ‘Terbuka’ Walaupun Sejuk

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Umum mengetahui, Leona sudah pun berlepas ke United Kingdom, London untuk menyambung pengajian di sana bersama kembarnya.

BACA: “3 Tahun Cukup Untuk Leona Balik Dengan Imej Baru, UK kan Sejuk” – Azhar Sulaiman

Terbaru, Leona ada memuat naik fotonya ketika berada di sekitar kota London. Menerusi foto itu, Leona dilihat mengenakan dua lapis baju bersama skirt yang mendedahkan bahagian pehanya.

Perkongsian foto itu mendapat pelbagai reaksi daripada netizen yang menegur pemakaian Leoan tetap sama meskipun berada di UK yang diketahui terkenal dengan cuaca sejuk.

Dalam pada itu, ada yang menitipkan nasihat supaya menjaga diri di sana apatah lagi tempat baru untuknya.

Terdahulu, Azhar berharap anaknya itu akan tampil dengan imej baharu sebalik pulang ke Malaysia selepas 3 tahun disana.


Dapat Bunga Setiap Hari, Nasha Aziz Akui Sedang Dilamun Cinta

Lama tak dengar cerita, siapa sangka pelakon jelita Nasha Aziz kini sudah mencecah usia 51 tahun. Namun, masih kekal cantik dan masih awet muda.

Memetik Harian Metro, Nasha mengesahkan dia kini sedang mengenali seorang jejaka sejak sembilan bulan lalu.

Kata Nasha lagi, dia mengakui sedang dilamun cintan dan lelaki itu mungkin menepati ciri-ciri lelaki idamannya.

“Saya memang dilamun cinta setiap hari. Saya memang mencari cinta setiap waktu. Cinta itu bukannya datang dari seorang lelaki dan wanita saja, tapi kita semua. Kita sokong satu sama lain, cakap benda baik-baik, galakkan satu sama lain, itulah sifat-sifat keluarga Islam. Kita bersaudara.

“Insya-Allah, dia mungkin menepati. Apa pun, kita kena kenal lebih rapat, kan? Tapi, ruang untuk rapat itu, susah juga sebab baru sembilan bulan,” katanya.

Dalam pada itu, Nasha mendedahkan lelaki itu turut menghadiahkannya bunga setiap hari dan pelakon itu menyifatkan ianya sebagai simbolik tanda ingatan.

“Simbolik bunga itu adalah mungkin supaya saya selalu mengingatinya. Saya adalah jenis orang yang, kalau melakukan sesuatu, saya akan lakukan sepenuh hati dan fokus dengan perkara yang menjadi tanggungjawab saya.

“Mungkin agaknya, kerana sikap itu, dia yang ingin menarik perhatian saya memberi saya bunga,” katanya.

Dalam pada itu, Nasha berkata dia mengharapkan pengakhiran yang baik berkenaan perhubungan itu.

<span;>”Bila rezeki yang Allah beri, kita nak tahu ke mana arah tuju kita. Insya-Allah, mestilah ke arah yang baik,” katanya.


Mami Jarum Jangan Tahu Melaram Dengan Emas Je, Ambik Tahu Info Ini Dulu!

Sebut sahaja emas sudah semestinya ini menjadi barangan perhiasan wanita yang paling digilai dari dahulu sehingga kini. Lebih menarik lagi, ada sesetengah pihak siap beli emas mengikut trend koleksi terkini! Memang tak dapat dinafikan, golongan ini adalah peminat setia emas.

Tapi tahukah korang, emas juga perlu dibayar zakat kalau tak nak disoal di akhirat nanti. Buat peminat emas korang wajib baca sampai habis. Mami jarum jangan skip okey!

Oleh sebab keistimewaan yang dimiliki oleh emas dan menjadi ukuran kekayaan maka Islam mewajibkan zakat ke atas emas.

Bagi yang belum faham, kewajipan menunaikan zakat emas telah disebutkan secara terang dan jelas dalam kitab suci al-Quran di dalam surah At-Taubah ayat 34 yang bermaksud:

“Dan (ingatlah) orang-orang yang menyimpan emas dan perak serta tidak membelanjakannya ada jalan Allah, maka khabarkanlah kepada mereka dengan (balasan) azab seksa yang tidak terperi sakitnya”.

Buat korang yang gemar memakai perhiasan emas ni jangan sesekali terlepas pandang dalam membayar zakat emas meskipun zakat emas ini banyak kategorinya.

Antara kategori zakat emas yang wajib korang beri perhatian seperti dibawah.

Hukum asal sebarang bentuk pemakaian tidak diwajibkan zakat. Dengan dijadikan emas sebagai barang perhiasan dan kegunaan peribadi, emas berkenaan tidak lagi bersifat subur dan berkembang.

Namun barang perhiasan tetap diwajibkan zakat sekiranya pemakaiannya terlalu banyak sehingga berlebihan dan melampaui kadar yang biasa (uruf) dipakai.

Wilayah Persekutuan telah menetapkan kadar uruf emas perhiasan sebanyak 800 gram. Sebarang pemakaian yang berulang ataupun sekali dalam tempoh setahun melebihi 800 gram wajib dikeluarkan zakat ke atasnya.

Kami yakin part ni ramai wanita yang tak terlepas dari menyimpan emas. Jadi korang kena paham betul-betul apa itu emas yang disimpan dan bagaimana  bentuk emas yang disimpan yang memerlukan untuk membayar zakat.

Emas yang disimpan adalah emas yang tidak dipakai, iaitu emas yang benar-benar menjadi simpanan dan tidak digunakan sebagai perhiasan walaupun fizikalnya sama seperti emas perhiasan.

Jika jumlah berat emas yang disimpan itu menyamai atau melebihi nisab 85 gram, serta melepasi tempoh masa 12 bulan atau setahun (cukup haul), maka wajib dikeluarkan zakat keatasnya sebanyak 2.5 peratus (%).

Kalau ikut trend terkini, rata-rata ukiran emas yang menjadi kegilaan wanita zaman sekarang semuanya ada emas berbentuk emas campuran. Jadi korang mesti tertanya-tanya kan adakah emas campuran pun harus dibayar zakat.

Bagi emas dan perak yang bercampur dengan logam yang lain, hendaklah dipastikan peratusan emas dan perak yang tulen bagi tujuan zakat.

Jika ketulenan emas atau perak tidak dapat ditentukan, maka perlu dibuat anggaran yang terbaik terhadap berat emas dan perak yang tulen untuk tujuan zakat. Anggaran ini boleh dibuat dengan merujuk kepada tukang emas atau perak (gold/silversmith) yang mempunyai kepakaran dalam mengenali ketulenan emas dan perak.

Amacam jelas tak mengenai zakat emas? Kami percaya semua wanita mempunyai emas meskipun hanya sebentuk cincin. Jadi jangan pandang remeh mengenai hal ini. Korang kalau nak selamat dan senang di dunia jangan lupa bayar zakat okey!

Ha sebelum kami terlupa, korang juga boleh bayar zakat di PPZ-MAIWP dan berpelung untuk menangi baucar HABIB bernilai RM10,000 sempena dengan Kempen Zakat Emas. Menarik kan? Bayar zakat dapat baucar emas. Boleh lah korang beli emas yang baru pula.

Paling penting hadiah saguhati pun ada. Jadi, korang jangan lepaskan peluang untuk bayar zakat di PPZ-MAIWP sepanjang kempen berlangsung bermula 1 sehingga 30 September ini untuk rebut hadiah lumayan!

Ingat cukup setahun emas korang kena bayar zakat okey! Jangan buat-buat lupa pula.


Bawa Watak Suami Isteri, Zamarul Anggap Bella Astillah Macam Adik

Umum mengetahui, drama Aku Tanpa Cintamu lakonan Zamarul Hisyam dan Bella Astillah sudah pun disiarkan di kaca televisyen sejak dua hari lalu.

Bagaimanapun, drama tersebut menerima reaksi kurang senang penonton dengan gandingan kedua pelakon itu apatah lagi masing-masing sudah pun berumah tangga.

BACA: Bella Astillah Tak Akan Mesej Suami Orang, Walau Urusan Kerja

Memetik BH Online, Zamarul bagaimapaun berkata dia dan Bella cuba elak melakukan adegan bersentuhan dan sudah pun meminta izin daripada suami Bella iaitu Aliff Aziz.

“Saya baca di lnstagram (IG) ada yang pertikai Bella adalah isteri orang dan saya, suami orang.  Terus terang saya katakan, apabila kami bekerja, kami tahu batasan.

“Ketika berada di set penggambaran juga, Aliff sentiasa menemani Bella. Malah, kadang-kadang, saya dan Aliff bersembang bersama.

“Sebagai pelakon ‘senior’, saya minta izin Aliff. Saya bersyukur Aliff faham. Namun, saya dan Bella cuba elak adegan bersentuhan melainkan untuk beberapa babak,” katanya.

Dalam pada itu, Zamarul adegan bersentuhan yang dilakukannya dengan Bella tidak lebih daripada hubungan abang dan adik.

“Dalam setiap babak bersentuhan yang tidak dapat dielak, adegan pegang itu lebih kepada abang dan adik. Lakonan saya dengan Bella tidak ubah seperti hubungan abang dan adik,” katanya.

Sementara itu, aktor berusia 51 tahun itu mengakui selesa bekerja dengan Bella meskipun baru pertama kali bergandingan bersama serta menyifatkan hubungan mereka seperti keluarga.

“Hubungan kami sudah seperti keluarga. Itu yang seronok. Apabila kami berbincang mengenai skrip, semangat jadi berkobar-kobar hendak buat yang terbaik.

“Sebelum berlakon, Bella beritahu dia agak gugup. Terus terang saya mengaku teruja bekerja dengannya. Sebenarnya, Bella sangat hebat, jadi kena tonton drama ini untuk tahu,” katanya.


Bob Lokman Meninggal Dunia

Penulis lirik terkemuka yang juga pelakon terkenal, Bob Lokman dilaporkan meninggal dunia hari ini.

Bob Lokman atau nama sebenarnya, Mohd. Hakim Lokman meninggal dunia di kampung halamannya di Kubang Kerian, Kota Bharu.

Sebelum ini Allahyarhan bergantung nyawa pada jantung kombinasi bateri iaitu alat bantuan jantung, Implantable Automatic Cardioverter Defibrilator (IADC).

Penulis lirik lagu Isabella yang dipopularkan oleh kumpulan rock terkemuka, Search, itu menghembuskan nafas terakhir pada usia 58 tahun.


“Perempuan Selalu Dipersalahkan, Lelaki Gatal Pula Bagaimana?” – Riena Diana

Gara-gara meninggalkan komen pada artikel di sebuah portal mengenai penampilan seksi Janna Nick semasa menghadiri sebuah acara, pelakon Riena Diana tidak menyangka ia mengundang kecaman netizen.

Menurut Riena, dia tiada niat untuk mempertahankan pemakaian ketat yang digayakan oleh Janna namun mempersoalkan sikap netizen yang menyalahkan kaum wanita apabila melibatkan komen berbaur lucah.

BACA: “Dah Dari Belakang Memanglah Nampak Punggung, Takkan Nampak Hidung Pula?” – Janna Nick

“Saya ada meluahkan pada ruangan komen, zaman sekarang ramai lelaki yang sakit otak. Selepas itu, ramai pula netizen yang mengecam saya.

“Bukan niat saya untuk mempertahankan sesiapa, tetapi apa yang saya cuba sampaikan adalah kenapa perempuan selalu dipersalahkan? Lelaki gatal pula bagaimana?

“Saya pernah berada di situasi seperti itu apabila memakai pakaian longgar, tetapi masih ada yang komen mengenai susuk tubuh saya. Jadi, apakah itu salah wanita?” katanya.

Bagaimanapun, Riena mengakui dia juga melakukan kesilapan dalam memberikan komen sehingga dikecam oleh netizen.

“Salah tetap salah, saya tidak cakap menyarung pakaian ketat itu betul. Saya juga tidak mahu menegakkan benang yang basah.

“Saya juga tidak bercakap, menggayakan pakaian seksi itu betul. Salah saya juga sebab gatal memberikan komen, jadi saya terima apabila diserang netizen,” katanya.

Sebelum ini hangat diperkatakan apabila tular video memaparkan pelakon dan pengacara, Janna Nick menoleh ke belakang untuk melambai peminat. Namun, pakaiannya dilihat sangat ketat sehingga menampakkan bahagian punggung mengundang komen berbaur lucah daripada lelaki.


Zul Ariffin Pindah Ke Mekah Tahun Hadapan

Pelakon berbadan sasa, Zul Ariffin berkata dia nekad untuk berhijrah dan menetap di Mekah pada Januari tahun hadapan.

Memetik Kosmo, Zul berkata dia sudah lama untuk memulakan perniagaan di sana dan sekarang adalah waktu tepat untuk melaksanakan impiannya itu.

BACA: “Kalau Saya Ada Girlfriend Pun, It’s None Of Your Business Guys” -Zul Ariffin

Zul berkata dia kini dalam proses berpindah, bagaimanapun pelakon itu akan tetap berulang alik ke Malaysia jika ada komitmen dengan karier lakonan.

“Saya memang akan menetap di sana, tapi pastinya akan sering kembali ke Malaysia untuk berlakon juga.

“Sebenarnya sudah lama rancang perniagaan ini dan akhirnya termakbul. Perniagaan yang memang bertapak di Mekah itu memerlukan saya untuk tinggal di sana,” katanya.

Dalam pada itu, Zul berkata meskipun sudah berhijrah ke sana namun dia tidak akan sesekali memperlahankan kerjaya seninya.

“Saya kenalah imbangkan antara kerja di sana dan kerjaya seni di Malaysia. Saya tidak akan perlahankan kerjaya sebagai pelakon. Lagipun sudah ada banyak perancangan yang telah dibuat bersama pihak pengurusan di sini

“Kalau kita tengok, sekarang ini industri seni semakin rancak selepas tempoh pandemik. Filem pun dah makin banyak ditayangakn di pawagam. Rugilah kalau saya perlahan kerjaya seni,” katanya.


Dakwah Di Kelab Malam, Ebit Lew Hadiahkan Pelacur Jubah & Tudung

Umum mengetahui, pendakwah terkenal Ebit Lew kini berada di Indonesia bagi menyampaikan dakwah serta membantu menguruskan kepulangan seorang bapa dan anaknya rakyat Malaysia yang terkandas di negara itu.

Baru-baru ini, Ebit ada memuat naik perkongsian mengunjungi di sebuah kelab malam serta menyantuni wanita-wanita yang bekerja sebagai pelacur.

Menurut Ebit, semua menangis apabila melihat dia mula bercakap serta meluahkan rasa rindu pada ibu bapa serta Allah. Kata mereka lagi, ini kali pertama ada individu datang memberi ceramah di kelab malam.

“Malam tadi pergi club malam berjumpa wanita menjadi wanita malam (prostitute) di Jakarta Ada yang Islam dan bukan Islam .Mereka kenal saya. Katanya selalu lihat di media sosial. Bila minta masa sekejap berbual mereka gembira memberi masa.

“Mereka minta untuk ambil gambar. Banyak soalan tentang Islam dan hubungan dengan Allah serta rindukan ibubapa. Baik-baik semuanya mendengar dan bertanya,” tulisnya.

Kata Ebit lagi, ada yang bekerja sejak berusia 14 tahun kerana ingin membantu keluarga. Malah ada juga ibu tunggal yang menyara anak-anak.

Lebih sebak, ada yang meluahhkan rasa penat melakukan kerja-kerja sedemikian dan ada yang sudah lama mahu berubah ke arah lebih baik namun tiada kekuatan.

“Sebahagian bekerja menjual diri semenjak umur 14 tahun. Remaja lagi. Mulanya kerana keluarga susah dan terdesak ingin membantu keluarga. Ada sebahagian ibu tiada suami besarkan anak seorang diri.

“Ada yang dah lama ingin berubah belum kuat. Hari ni kami kuat untuk tukar kerja lain. Ingin cari rezeki yang halal walau mungkin susah. Saya ‘capek’ ustaz. Meluah rasa penat jadi begini. Rindu nak sujud pada Allah,” tulisnya.

Dalam pertemuan itu, Ebit turut menghadiah pekerja-pekerja wanita disitu tudung berserta jubah dan mendoakan agar semuanya semakin dekat dengan Allah.


Buat Kejutan Untuk Suami Di Paris, Mawar Rashid Hamil Anak Ketiga

Tahniah diucapkan buat pelakon Mawar Rashid yang mengumumkan dia kini sedang hamil anak ketiga dan usia kandungan dalam tempoh trimester pertama.

Berkongsikan berita gembira itu di Instagram sebentar tadi, Mawar turut membuat kejutan buat suaminya, Raf Yaakob tentang kehamilannya itu ketika bercuti di Paris pada Jun lalu.

Menerusi video itu, Mawar dilihat menyerahkan kit ujian kehamilan kepada suaminya di depan Menara Eiffel. Pelakon itu tidak dapat menahan sebak berkongsikan berita itu.

Dalam pada itu, Mawar turut berkongsikan reaksi ahli keluarga dan rakan-rakan tentang berita kehamilannya itu.

Mawar dan Raf Yaakob mendirikan rumah tangga pada 9 November 2017. Pasangan itu dikurniakan dua cahaya mata iaitu Rafael dan Rosabella yang masing-masing berusia empat dan dua tahun.


Netizen Tergamam Ifa Raziah Berhabis Lebih RM100,000 Beli Emas

Sebut saja nama Ifa Raziah, pasti ramai tahu sejak kebelakangan ini hangat diperkatakan mengenai penyanyi dangdut itu oleh netizen di media sosial.

Baru-baru ini, tular video dia media sosial memaparkan penyanyi berusia 47 tahun itu berbelanja lebih RM100,000 di sebuah kedai emas.

Menerusi video yang dimuat naik oleh Kedai Emas Rozita di aplikasi TikTok, kelihatan Ifa sedang sakan mencuba emas yang ingin dibeli di kedai emas tersebut.

Perkongsian video itu mendapat pelbagai reaksi daripada netizen yang tergamam dengan jumlah wang dibelanjakan oleh penyanyi itu untuk membeli emas.

Tidak kurang juga, ramai yang teruja serta meluahkan rasa syukur di atas rezeki dimiliki Ifa sehingga mampu membeli emas dengan harga tersebut.


Izara Aishah Tegur Netizen Lagakan Neelofa & Fazura

Pasti ramai tahu, netizen di media sosial suka membuat perbandingan serta membangkitkan isu mengenai dua selebriti popular ini iaitu Neelofa dan Fazura.

Perbandingan dibuat itu sekaligus mencetuskan perdebatan diantara peminat. Perkara itu turut mendapat perhatian pelakon Izara Aishah yang meminta netizen menghentikan tabiat suka melaga-lagakan dua pihak terbabit.

Kata Izara lagi, isu berlaku bukannya kerana salah faham diantara dua selebriti itu tapi ia dicipta sendiri oleh para peminat kedua selebriti berkenaan.

Izara turut meluahkan rasa hairan apabila ada netizen yang suka berjenaka serta menggunakan nama kedua selebriti itu untuk dijadikan konten.

Dalam pada itu, Izara berkata netizen terpaksa menjawab di akhirat kelak atas tuduhan fitnah yang dilemparkan jika selebriti tersebut tidak mempunai niat seperti yang didakwa netizen.

“Kalau niat Kak Faz post takde kena mengena dengan apa yang netizen dok cakap ni, mampos netizen nak jawab kat sana,” tulisnya.

Baru-baru ini tular video dimuat naik di TikTok apabila ada peminat mendakwa Fazura meniru fesyen Neelofa. Malah,  ada netizen mendakwa setiap kali ada berita mengenai Fazura pasti Neelofa akan membuat satu topik agar ceritanya disiarkan.


Neelofa Belanja Wajah Bilal Sipi-Sipi Lagi, Tapi Kali Ini Nampak Lebih Jelas

Usia anak sulungnya kini sudah mencecah 8 bulan, namun pasangan selebriti Neelofa dan Haris Ismail masih belum mendedahkan wajah putera mereka, Muhammad Bilal kepada umum.

Meskipun tidak mendedahkan lagi wajah anaknya, Neelofa tidak lokek berkongsikan gambar Bilal di Instagram namun tidak menampakkan bahagian wajahnya.

BACA: Pakai Tudung Sarung, Penampilan Neelofa Di Gelanggang Futsal Jadi Perhatian

Terbaru, Neelofa ada memuat nak video di Insta Story memaparkan suaminya, PU Riz sedang meriba sambil mencium pipi Bilal.

“Yang buat hati ini bahagia bila dapat luang masa bersama suami dan anak, berkumpul dengan keluarga, travel dan offcos berniaga… Love you both ” tulisnya.

Seperti sudah dijangka, Neelofa tidak mendedahkan wajah anaknya sepenuhnya namun jelas kelihatan pipi tembam Bilal yang comel dan gebu.

Apa yang pasti sememangnya ramai yang geram tengok Bilal dan bila agaknya peminat semua dapat tengok wajah si comel ini.


Anak-Anak Dipuji Comel, Peminat Suruh Elfira Loy Beranak Lagi

Baru-baru ini, pelakon Elfira Loy ada berkongsikan foto anak-anaknya di media sosial yang menjadi perhatian ramai apabila ramai yang memuji kecomelan anaknya.

Malah, ada yang meminta pelakon itu untuk hamil lagi memandangkan anak-anak mewarisi kecantikan dan kekacakan Elfira dan suaminya, Faris Khairol Anuar.

Bagaimanapun, Elfira berkata bukan mudah untuk melalui proses kehamilan, bersalin dan membesarkan anak-anak. Ujarnya lagi, dia belum mempunyai perancangan untuk menambah cahaya mata lagi.

“Kalau beranak ini macam mesin fotostat je, dah lama beranak sepuluh. Tapi tulah bukan senang mengandung, beranak dan besarkan bayi.

“Yang ketiga pun, kalau boleh lagi empat tahun baru nak fikir balik. Tidak nampak ke mommy beria nak kurus balik,” tulisnya.

Elfira berkahwin dengan Faris Khairol Anuar pada 1 Januari 2019. Pasangan itu dikurniakan dua cahaya mata iaitu Muhamad Rayyan Khalaf, tiga tahun dan Nur Aria Mikayla yang sudah mencecah usia empat bulan.


Honeymoon Naik Kapal, Netizen Kata Manjanya Isteri DDNK

Sejak minggu lalu, hangat diperkatakan mengenai majlis perkahwinan pengurus kewangan bertauliah dan penganalisis ekonomi, Datuk Dr Mohd Nazri Khan (DDNK) bersama pasangannya, Datin Nor Ernie Rossmerie.

Selepas hampir dua minggu mendirikan rumah tangga, pasangan itu kini sedang berbulan madu. Menerusi video dimuat naik DDNK, dia dan isteri berbulan madu di sebuah kapal layar.

Kita adalah kapal yang berlayar di lautan luas yang telah banyak kapal karam di dalamnya , mohon doa semoga kita tidak tersesat di dalam lautan ini #ddnk

Memang cukup romantis pasangan pengantin baru ini. Malah, DDNK turut meraikan bulan madu mereka dengan memberikan kek yang ditulis ‘happy honeymoon’ dan sejambak bunga ros buat isteri tercinta.

“Kita adalah kapal yang berlayar di lautan luas yang telah banyak kapal karam di dalamnya, mohon doa semoga kita tidak tersesat di dalam lautan ini,” tulisnya.

Perkongsian DDNK itu mendapat pelbagai reaksi daripada netizen yang terkesima dengan sifat manja Ernie serta mengucapkan tahniah di atas perkahwinan mereka dan mendoakan rumah tangga mereka bahagia.

Terdahulu, timbul dakwaan tak sedap didengar mengenai isteri DDNK yang dikenali sebagai Ernie didakwa menjadi punca perceraian pakar saham itu dengan isteri pertamanya dikenali sebagai Hasmawatie.


Pakai Baju Tayang Dada, Netizen Body Shaming Aset Eyka Farhana

Baru saja reda dengan videonya tampil seksi sehingga menampakkan bahagian perut dan fotonya menayang lurah ketika bercuti, nama pelakon Eyka Farhana sekali lagi menjadi bualan netizen.

Baru-baru ini, pelakon itu ada memuat naik video di aplikasi TikTok ketika berada di dalam sebuah kereta dengan memakai baju yang agak mencolok mata.

BACA: Tular Foto Tayang Lurah, Netizen Kata Eyka Farhana Semakin Berani

Menerusi video itu, pelakon berusia 27 tahun itu memakai baju berwarna krim yang menampakkan bahagian dadanya sekaligus menimbulkan rasa kurang senang netizen.

Diruangan komen, video dikongsikan Eyka itu sekaligus mengundang komen negatif serta body shaming bentuk aset pelakon berkenaan.

Bagaimanapun, ada segelintir netizen mendoakan agar pelakon itu diberikan hidayah untuk menutup aurat dengan lebih sempurna selepas ini.

Sebelum ini Eyka Farhana pernah ditegur peminat kerana dikatakan berpakaian terlalu seksi, bagaimanapun pelakon itu berkata dia lebih selesa menjadi diri sendiri.


Pakai Tudung Sarung, Penampilan Neelofa Di Gelanggang Futsal Jadi Perhatian

Sebut saja nama Neelofa pasti ramai tahu apa saja mengenai selebriti popular itu pasti akan menjadi perhatian ramai dan bualan di media sosial.

Baru-baru ini tular perkongsian seorang pengguna apabila memuat naik video memaparkan selebriti berada di sebuah gelanggang futsal untuk memberi sokongan buat suaminya, PU Riz yang bermain pada malam itu.

Hahahaha. Mahal pak ustad bayar untuk kehadiran penyokong ni ? Comeyy je Lofa ? #neelofa #harisismail #neelofaharis #fyp #foryou #fypage #xyzbca

? Monkeys Spinning Monkeys – Kevin MacLeod & Kevin The Monkey

Apa yang menjadi perhatian ramai adalah penampilan biasa Neelofa yang dilihat hanya mengenakan baju t-shirt berwarna merah serta tudung sarung berwarna hitam.

Turut kedengaran, Neelofa sempat berseloroh mengatakan kehadirannya untuk memberikan sokongan kepada suaminya adalah berbayar.

Perkongsian video itu mendapat pelbagai reaksi daripada netizen yang mengatakan penampilan Neelofa seperti cikgu Pendidikan Jasmani yang turun ke padang.

Tidak kurang juga ada yang mengatakan pertama kali mereka melihat penampilan Neelofa seperti itu namun tetap cantik meskipun tampil berbeza dan biasa.


Baru 21 Tahun Dah Beli Dua Rumah, Asad Motawh Tak Suka Menunjuk

Meskipun tidak muncul dengan lagu terbaru, dalam diam rupanya penyanyi Asad Motawh bergelar usahawan dan mempunyai tiga perniagaan.

Memetik Getaran, lebih mengagumkan penyanyi berusia 21 tahun itu mempunyai dua buah rumah jenis banglo dan juga private suites.

Bukan itu saja, Asad juga memiliki sebuah kereta, pejabat, selain  menjadi majikan dengan mengupah lapan orang kakitangan di bawah syarikat yang diusahakannya.

“Walaupun tak ada lagu baru namun saya akui hidup selesa. Angka pendapatan, saya tak mahu sebut, google sahaja sendiri.

“Saya ada tiga perniagaan iaitu perkhidmatan cuci kereta, membuat landskap dan kini bisnes terbaharu saya adalah mengusahakan rumah produksi Motawh Production yang baharu dibangunkan sejak sembilan bulan lalu.

“Saya ada pasukan sendiri. Kami banyak buat kerja belakang tabir seperti iklan, muzik video dan sebagainya. Kami juga berjaya mendapatkan klien jenama-jenama besar,” katanya.

Dalam pada itu, Asad berkata dia tidak mahu menayang kekayaan di media sosial, baginya sikap menunjuk harta tidak memberi sebarang faedah sebaliknya hanya membuatkan mulut orang mengata.

“Rumah pertama yang saya beli adalah sewaktu saya berusia 19 tahun. Sejujurnya, saya merasakan apa yang saya miliki ini biasa-biasa sahaja. Ia macam satu tanggungjawab.

“Mungkin sebab saya mempunyai ramai kawan-kawan artis yang kaya. Apabila seseorang itu semakin kaya, semakin sedikit kekayaan yang ingin ditunjukkan kepada orang lain.  Saya tak nampak apa-apa kelebihan kalau menunjukkan harta.

“Lagipula, kalau saya tunjuk segala aset, nanti orang tetap akan mengata saya acah-acah dan sebagainya,” katanya.


Elisya Sandha Tiada Masalah Tayang Wajah Anak

Pelakon Elisya Sandha berkata dia dan suami, tiada masalah untuk menunjukkan wajah anak perempuan mereka, Bunga Elhaq di media sosial dan tatapan umum.

Memetik mStar Online, Elisya berkata dia percaya orang ramai akan sentiasa mendoakan yang baik-baik sahaja buat anaknya itu. Namun, baginya ia terpulang pada setiap individu.

BACA: Baru 2 Bulan Bersalin, Netizen Kagum Elisya Sandha Dah Jogging

“Bagi Elisya masing-masing ada hak sendiri, kalau saya tak nak tunjuk gambar Bunga pun boleh je tak nak tunjuk!

“Tapi bagi saya, mungkin ada orang di luar sana menghadapi hari yang sangat sukar tiba-tiba tengok gambar Bunga mereka rasa senang dan sekurangnya buat mereka tersenyum.

“Saya percaya mereka di luar sana yang melihat Bunga mereka akan doa yang baik-baik sahaja untuk Bunga,” katanya.

Sudah dua bulan bergelar ibu, Elisya meluahkan rasa syukur anaknya itu tidak banyak kerenah serta mudah untuk dijaga. Elisya mengakui pada awal menimang cahaya mata agak sukar, namun Bunga seolah memahami keadaan sekeliling.

“Ya Allah senang nak jaga dia. Bunga sangat memahami, contohnya macam saya keluar kerja. Dia tak menangis.

“Bila tanya ahli keluarga yang jaga dia, mereka kata Bunga okey je. Alhamdulillah.. dia bukan penghalang untuk saya menyambung karier. Waktu seminggu selepas bersalin, agak susah la tak cukup tidur. Sekarang dah besar sikit.. dia faham,” katanya.

Elisya mendirikan rumah tangga dengan anak penerbit terkenal Sheila Rusly, Uzair Haqimy pada Ogos 2021. Pasangan itu menimang cahaya mata sulung, Bunga Elhaq pada 18 Jun lalu.


Penampilan Serupa, Peminat Dakwa Fazura Tiru Gaya Neelofa

Setiap minggu pasti ada saja kisah mengenai selebriti popular Fazura dan Neelofa yang sering menjadi bualan ramai sehingga mencetuskan perdebatan peminat masing-masing.

Baru-baru ini tular video dimuat naik di TikTok apabila ada peminat mendakwa Fazura meniru fesyen Neelofa.

Menerusi video itu, pengguna tersebut memuat naik beberapa gambar yang kononnya Fazura dikatakan meniru gaya dan penampilan Neelofa sebelum dia berniqab.

Pengguna itu turut meletak kapsyen pada video berkenaan berbunyi,”Fazura copycat Neelofa style,” tulisnya.

Diruangan komen video itu, rata-rata peminat Neelofa memuji artis kegemaran mereka itu sememangnya lebih style dalam bab berfesyen.

Dalam pada itu ada yang membandingkan kedua-dua selebriti dari segala aspek. Agaknya sampai bila kedua selebriti ini nak dibanding-bandingkan?


Rossa Sera & Shuk Sahar Masih Berbincang Untuk Bersama Semula

Isteri kepada pelawak Shuk Sahar iaitu Rossa Sera berkata dia dan suami masih dalam perbincang untuk mereka kembali bersama atau tidak.

Memetik Harian Metro, Sera bagaimanapun berkata buat masa ini dia tidak boleh komen mengenai perkara itu kerana ia membabitkan banyak pihak.

BACA: Berat Badan Rossa Sera Susut 11Kg Bukan Sebab Makan Hati

“Nak cakap soal terima Shuk semula tu, saya tak boleh nak beri komen apa-apa sebab masih dalam perbincangan antara keluarga.

“Banyak pihak terbabit dalam proses perbincangan. Setakat ini tak ada komen untuk saya terima dia balik atau sebaliknya,” katanya.

Dalam pada itu, Sera mengakui perubahan Shuk yang kini ke arah lebih baik dan sudah tentu pelawak itu juga mahukan kehidupan lebih baik.

“Sudah tentu saya ada minta doa yang baik-baik, bukan saja dari segi rumah tangga kami, tapi daripada Shuk sendiri mesti dia pun nak yang baik-baik dalam hidupnya.

“Saya pun gembira dengan keadaan sekarang. Shuk dengan anak-anak semakin baik. Shuk pun dah nampak lebih baik dari sebelum ini yang umum tahu,” katanya.


Bella Astillah Tak Akan Mesej Suami Orang, Walau Urusan Kerja

Penyanyi dan pelakon Bella Astillah berkata dia tidak memilih watak yang ditawarkan kepadanya namun akan berbincang terlebih dahulu dengan suaminya, Aliff Aziz.

Memetik Harian Metro, Bella berkata sebagai seorang isteri sudah tentu dia perlu meneliti terlebih dahulu dengan tawaran watak yang diberikan mestilah tidak keterlaluan.

BACA: Bella Astillah Pesan Cari Jodoh Lihat Pada Peribadi Bukan Paras Rupa

“Saya memang tak memilih dari segi tawaran watak diberikan kerana masih dalam proses belajar. Tapi, asalkan watak itu tidak keterlaluan, okeylah. Sebabnya, anak-anak saya pun menonton TV dan tak mahu mereka tengok yang bukan-bukan.

“Saya tak cuba menunjuk diri baik. Cuma, saya kena fikirkan banyak pihak yang perlu dijaga terutama hati keluarga. Tapi, Aliff selalu ada membantu kerana dia juga sentiasa berada di set penggambaran menemani saya,” katanya.

Bergandingan bersama pelakon Zamarul Hisham menerusi drama Aku Tanpa Cintamu, Bella menyifatkan watak yang dilakonkannya agak berat namun dia berusaha mencabar diri untuk melakukan yang terbaik.

Katanya lagi, jika dia mahu bertanyakan sesuatu kepada Zamarul dia lebih selesa menghantar mesej kepada isteri aktor itu iaitu Diana Rafar.

“Saya banyak berbincang dengan abang Zamarul dan pengarah, Emi Suffian untuk melakonkan babak dalam drama ini kerana kami menjaga batas dan cuba mengelakkan daripada bersentuhan.

“Saya juga kalau ada apa-apa yang nak tanya atau pesan kepada abang Zamarul, pasti akan kirim mesej kepada isterinya, kak Diana kerana lebih selesa. Saya tak pernah ‘chat’ atau kirim mesej langsung dengan abang Zamarul,” katanya.

Menurut Bella lagi, baignya kurang manis jika dia menghubungi tau mengirim mesej langsung kepada suami orang walaupun atas urusan kerja.


“Dah Dari Belakang Memanglah Nampak Punggung, Takkan Nampak Hidung Pula?” – Janna Nick

Baru-baru ini tular perkongsian seorang pengguna TikTok yang memuat naik video memaparkan pelakon dan pengacara Janna Nick yang sedang menolak belakang namun menimbulkan reaksi negatif daripada netizen.

Ia berikutan video yang diambil itu dikatakan menampakkan bentuk punggugnya sehingga mengundang komen berbaur lucah daripada lelaki.

Menerusi perkongsian di Insta Story, Janna terkilan dengan sikap sesetengah blogger yang sengaja menggunakan tajuk panas serta membuka ruang kepada netizen untuk mengecamnya.

Dalam entri lain, Janna menjelaskan dia tidak ‘menayang’ punggung sebaliknya dia berpaling ke belakang kerana dipanggil peminat ketika itu.

“Peminat itu seorang perempuan dan dia membawa anak. Jadi, saya toleh ke belakang untuk melambai dan mengajak anak peminat itu untuk bergambar dengan saya.

“Bukan menayang ‘buntut’. Dah dari belakang memanglah nampak punggung. Takkan nampak hidung pulak,” tulisnya.

Dalam pada itu, Janna turut bersimpati dengan nasib wanita yang sering menjadi mangsa lelaki miang dan sering dijadikan simbol seksual.

“Kesian jadi perempuan, semua benda nak di jadikan segggs simbol. Kalau dah kambing pun kena rog*l. Kalau memang jenis gatal, tengok buah epal pun dia bernafsu,” tulisnya.


Nabila Razali Ditegur Pakai Tudung Nampak Leher

Baru-baru ini, pelakon dan penyanyi Nabila Razali ada memuat naik gambarnya dilihat sedang bersantai dipercayai sedang bercuti di tempat peranginan.

Menerusi gambar itu, Nabila dilihat cukup santai memakai busana sedondon warna peach bersama tudung digandingkan bersama topi.

BACA: Nak Jaga Suara, Nabila Razali Tahan Nafsu Tak Makan Pedas

Bagaimanapun, foto dikongsikan Nabila itu menimbulkan rasa kurang senang netizen apabila ada yang menegur cara pemakaian tudungnya tidak sempurna kerana menampakkan leher.

Diruangan komen, rata-rata netizen mengingatkan Nabila bahawa leher itu juga adalah aurat yang perlu ditutup serta mendoakan agar penyanyi itu terus istiqamah.

Sebelum ini, Nabila pernah dikecam gara-gara memakai baju renang yang dikatakan terlalu ketat dan tidak sesuai dengan imejnya yang bertudung ketika bercuti di pulau.


Anak-Anak Dipuji Hensem, Peminat Suruh Anzalna Nasir Beranak Lagi

Baru-baru ini, pelakon Anzalna Nasir ada berkongsikan gambar percutian bersama keluarga di sebuah tempat peranginan di tepi pantai.

Dalam satu entri, Anzalna ada memuat naik gambar kedua-dua anaknya, Eidrees dan Emirhan yang memakai baju kemeja warna sedondon.

Perkongsian Anzalna itu mendapat pelbagai reaksi daripada netizen yang memuji kecomelan kedua-dua anak pelakon itu.

Malah, ada yang meminta supaya Anzalna menambah cahaya mata lagi memandangkan kedua kecomelan kedua anak-anaknya itu diwarisi daripadanya dan juga suami.

Tidak kurang juga, ada yang mengatakan jika pasangan itu dikurniakan cahaya mata perempuan sudah tentu cantik seperti ibunya.

Anzalna mendirikan rumah tangga dengan ahli perniagaan Hanif Zaki pada 2016. Pasangan itu dikurniakan dua cahaya mata iaitu Mohamad Eidrees dan Mohamad Emirhan.


“Jangan Bagi Kena Pijak Dengan Orang Ketiga” – Puteri Sarah

Berdepan kemelut rumah tangga, namun pelakon Puteri Sarah terus bangkit mempertahankan maruahnya selepas bertahun berdiam diri.

Baru-baru ini, perkongsian Insta Story Puteri Sarah menjadi perhatian apabila memuat naik kiriman mesej diterima daripada seorang wanita yang bertanyakan tentang prosedur undang-undang terhadap orang ketiga.

Menerusi entri itu, Puteri Sarah menasihatkan wanita di luar sana supaya tampil berani untuk mengambil tindakan dan tidak membiarkan kepala dipijak oleh orang ketiga yang menganggu rumah tanga mereka.

“Bertabahlah wanita-wanita di luar sana. Ramai mesej saya. Tolong ambil tindakan untuk diri sendiri. Jangan bagi kena pijak kepala dengan orang ketiga,” tegasnya.

Dalam mesej tersebut, individu yang tidak didedahkan identitinya itu berkongsikan rumah tanggaa bang dan kakak iparnya goyah kerana gangguan orang ketiga.

Difahamkan, individu itu mewakili kakak iparnya bertanyakan kepada Puteri Srah jika ada prosedur undang-undang sivil yang boleh dikenakan terhadap orang ketiga.

“Ada tindakan sivil. Kalau awak ikut kes saya, saya ambil dua tindakan undang-undang. Sivil dan syariah. Untuk sivil, saya dapat perintah injuksi sebab dia kacau tanpa henti,” jawab Puteri Sarah.

Terdahulu, Puteri Sarah meluahkan rasa lega kerana kes tersebut menunjukkan progres meskipun perlu menunggu lama dan hidupnya kini aman kerana tiada lagi gangguan pihak ketiga.


Lelaki Sebar Video ‘Awek’ Kantoi Curang, Bercumbu Dengan Pelakon Terkenal

Sejak semalam, tular di media sosial video memaparkan seorang lelaki dikatakan mirip pelakon terkenal sedang berhibur di kelab malam sambil bercumbu dengan seorang wanita.

Difahamkan, video tersebut telah dimuat naik seorang pengguna Twitter yang juga merupakan teman lelaki kepada wanita dalam video berkenaan.

Menurut lelaki tersebut, teman wanitanya itu tidak mengaku dia berlaku curang meskipun video itu telah didedahkan.

Bukan itu saja, lelaki itu memaklumkan pelakon tersebut ada menghantar mesej kepadanya supaya memadam video berkenaan kerana bimbang imejnya akan terjejas.

“Pelakon terbabit hubungi saya dan meminta untuk memadam hantaran berkenaan sebab dia ada imej yang perlu dijaga dan kata dia tak ada kena mengena dengan wanita itu. Wanita tu adalah wanita yang mabuk,” tulisnya.

Bagaimanapun, lelaki tersebut enggan berbuat demikian memandangkan wanita tersebut sememangnya mahu menjadi popular, malah turut mendedahkan akuan Instagram wanita itu.

Difahamkan, selepas pendedahan berkenaan akaun Twitter lelako itu diletakkan dalam mood private.


Disaman SM Faisal, Caprice Tak Akan Minta Maaf

Susulan saman yang dikemukakan oleh ahli perniagaan Datuk SM Faisal Nasimuddin, penyanyi rap Caprice berkata dia tidak akan meminta maaf serta bersedia untuk berhadapan kes tersebut di mahkamah.

Memetik mStar Online, menerusi satu perkongsian di Instagram, Caprce berkata dia menyerahkan kepada pihak peguam bagi menyelesaikan kes berkenaan.

“Semua orang ada hak untuk saman, saya sedia untuk berhadapan dengan kes ini dan menyerahkan kepada peguam.

“Saya tidak akan meminta maaf atau memadam video tersebut kerana saya sudah melihat kembali video itu dan ternyata tidak ada sebarang kenyataan yang tidak benar telah dibuat,” tulisnya.

Terdahulu, SM Faisal memfailkan saman fitnah terhadap Caprice susulan dakwaan hantaran di Instagram penyanyi rap itu mengaitkan ahli perniagaan itu dengan kes bekas isterinya, Emilia Hanafi, beberapa bulan lalu.

SM Faisal mendakwa, hantaran itu memberi implikasi kepada hubungannya sesama keluarga, kerjaya, fokus kerja serta pendapatan plaintif.

Menurut SM Faisal lagi, tindakan Caprice itu membuatkan dirinya tertekan dari segi emosi serta menerima cemuhan dan gangguan daripada masyarakat.


5 Tahun Tuntut, Aishah Lega Kes Hadiah Tanah Lot Banglo Akhirnya Selesai

Penyanyi Datuk Aishah meluahkan rasa syukur apabila kes tuntutan sebidang tanah lot banglo yang dimenanginya di program realiti Gegar Vaganza musim keempat akhirnya selesai.

Memetik mStar Online, penyanyi berusia 57 tahun itu berkata selepas lima tahun menuntut haknya akhirnya dia boleh menarik nafas lega dan hidupnya lebih tenang.

BACA: Aishah Terkilan Hadiah Tanah Lot Banglo Masih Belum Diterima Sejak 2017

“Alhamdulillah semua sudah selesai. Saya bukan suka nak kecoh-kecoh begini, tetapi ia harus diselesaikan. Sekarang saya boleh duduk dengan tenang.

“Terima kasih kepada pihak peguam kerana sudi mengambil kes ini. Betul-betul cukup lima tahun baru ada penyelesaian!” katanya.

Sebelum ini, Aishah ada memuat naik video ucapan wakil peguam dari Tetuan Izwan Mazniza Kamil & Associates yang memaklumkan bahawa pihak penajaan telah bersetuju untuk memberi sejumlah bayaran kepada Aishah.

Terdahulu, Aishah dinobatkan sebagai juara GV4 sekaligus membawa pulang hadiah wang tunai RM100,000, sebidang tanah lot banglo, pakej percutian ke Eropah Timur, barangan kemas, baucar beli-belah bernilai RM6,000 berserta piala.


SM Faisal Saman Caprice

Datuk SM Faisal SM Nasimuddin memfailkan saman fitnah terhadap Caprice susulan dakwaan hantaran di Instagram penyanyi rap itu mengaitkan ahli perniagaan itu dengan kes bekas isterinya, Emilia Hanafi, beberapa bulan lalu.

Memetik Utusan Online, SM Faisal selaku plaintif menfailkan saman di Mahkamah Sesyen Kuala Lumpur menerusi Tetuan Akberdin & Co pada 15 Ogos lalu dengan menamakan Capric sebagai defendan.

Berdasarkan pernyataan tuntutan, SM Faisal SM Faisal dalam afidavitnya pada tarikh 28 Jun 2022, Caprice memuat naik hantaran berbaur fitnah di Instagram miliknya berkaitan hukuman penjara yang perlu dijalani bekas isterinya selepas melanggar perintah Mahkamah Syariah.

Pada 26 Jun lalu, Emilia mula menjalani penjara tujuh hari selepas didapati gagal mematuhi perintah mahkamah berhubung hak lawatan SM Faisal.

SM Faisal mendakwa sehari selepas itu (28 Jun), defendan memburukkan plaintif atau Mahkamah Syariah dengan memuat naik video dan hantaran memfitnah, di Instagram defendan.

“Defendan dengan niat jahat (mala fide), mengherdik, mencemuh dan memburukkan plaintif atau Mahkamah Syariah sama ada secara langsung atau tidak atau secara terbuka. Posting fitnah tersebut telah mendapat publisiti meluas,”katanya.

Plaintif mendakwa, hantaran itu memberi implikasi kepada hubungannya sesama keluarga, kerjaya, fokus kerja serta pendapatan plaintif.

Menurut SM Faisal, tindakan Caprice itu membuatkan dirinya tertekan dari segi emosi serta menerima cemuhan dan gangguan daripada masyarakat.

Susulan itu, plaintif melalui peguamnya menghantar satu surat tuntutan bertarikh 7 Julai kepada defandan memohon menarik balik hantaran itu serta memohon maaf kepada plaintif, namun Caprice gagal memenuhi tuntutan tersebut.

Selain itu, plaintif turut memohon injunksi kekal menghalang defendan atau sekutu, wakilnya daripada memuat naik, menyebarkan, menyiarkan,menerbitkan, mengedarkan atau menghebahkan dengan apa cara sekalipun.

Oleh itu, plaintif memohon ganti rugi am, ganti rugi punitif, ganti rugi teladan, ganti rugi teruk dan kos.

Peguam Datuk Akberdin Abdul Kader, yang mewakili SM Faisal telah pun mengesahkan pemfailan saman fitnah itu dan tarikh pengurusan kes seterusnya ditetapkan pada 14 Okt depan.


Ainul Aishah Sah Bergelar Isteri Ahli Perniagaan

Tahniah diucapkan buat pelakon Ainul Aishah yang sah bergelar isteri kepada ahli perniagaan, Khalid Redzuan dalam satu majlis diadakan di The Saujana Hotel, Kuala Lumpur pada Ahad lalu.

Berita gembira itu dikongsikan oleh Aishah menerusi Instagram sebentar tadi momen majlis pernikahannya bersama suami buat tatapan peminat.

Menerusi satu entri, Ainul meluahkan rasa syukur majlis pernikahannya dipermudahkan dan berjalan lancar. Kata Ainul lagi, dia kini bergelar isteri kepada lelaki yang sangat penyayang.

Ainul turut meluahkan rasa bertuah apabila diraikan ahli keluarga serta kenalan rapat yang pasti menjadi kenangan terindah serta mengucapkan terima kasih kepada semua pihak yang terlibat.

“Alhamdulillah syukur ke hadrat ilahi, atas berkat doa semua..urusan majlis kahwin kami dipermudahkan dan berjalan dengan lancarnya.

“I am so thankful for everything,i am finally a wife to the most loving man. I am lucky to be around my beloved families & friends on my special day,” tulisnya.

Tidak lokek berkongsikan momen sepanjang perkahwinannya, Ainul dan suaminya dilihat cantik dan kacak mengenakan persalinan sedondon putih.

Terdahulu, Ainul dan Khalid mengikat tali pertunangan pada Mac tahun lalu selepas 5 tahun menjalin hubungan cinta sejak April 2017.


Adam Lee, Sweet Qismina Nikah Bulan Depan?

Hampir setahun mengikat tali pertunangan, pelakon Sweet Qismina memaklumkan persiapan majlis perkahwinannya sudah hampir siap.

Memetik Harian Metro, Sweet bagaimanapun enggan berkongsikan tarikh majlis sebenar namun pelakon itu berkata majlis akan berlangsung genap setahun pertunangannya dengan pelakon Adam Lee.

“Dah lebih kurang 80 peratus. Ya, majlis itu akan berlangsung genap setahun selepas kami bertunang. Kami tak sembunyikan apa-apa sebab sebelum ini, selepas bertunang pun kami dah umumkan mengenai tempoh pertunangan kami.

“Mungkin ramai yang dah lupa, sebab macam-macam berlaku dalam tempoh setahun ini. Alhamdulillah, setakat ini, persiapan untuk majlis kami hampir lengkap dan hanya tinggal beberapa perkara perlu disiapkan,” katanya.

Ditanya mengenai persediaan untuk bergelar isteri, Sweet berkata dia berpegang dengan kata-kata Adam mengenai perkahwinan dan jodoh.

“Adam kata, kalau kita tak bersedia, sampai bila kita takkan kahwin, kan? Saya percaya, semua ini adalah percaturan jodoh. Apabila semakin dekat, saya percaya, Allah akan permudahkan,” katanya.

Dalam pada itu, Sweet turut meluahkan rasa syukur tiada masalah timbul sepanjang mereka mengikat tali pertunangan dan hubungan mereka baik-baik sahaja.

“Alhamdulillah, tak ada masalah sangat. Mungkin sebab kami pun masing-masing bekerja dalam industri sama, dan yang uruskan kerjaya kami pun adalah ibu saya. Jadi, semuanya dapat diatur dengan tersusun,” katanya.

Terdahulu, Sweet dan Adam mengikat tali pertunangan pada 24 Oktober 2021 selepas tiga tahun bercinta.


Zarina Zainuddin Menangis, Kemurungan Tengok Video Remaja Persenda Anak Autisme

Perkongsian pelakon Zarina Zainuddin menjadi perhatian meluahkan rasa teriklan melihat tindakan seorang remaja melakukan aksi seolah mempersendakan anak autisme.

Memetik mStar Online, Zarina berkata video tersebut memberi kesan mendalam padanya apatah lagi dia mempunyai anak autisme sehingga dia mengalami kemurungan.

BACA: Madu Hadiahkan Set Gelang Berlian, Zarina Zainuddin Segan Nak Pakai

“Saya dapat video tersebut apabila ada seseorang yang mengirimnya kepada saya dan kemudian saya lihat akaun remaja tersebut di TikTok. Saya rasa amat sedih sekali.

“Selepas menonton video itu saya jadi murung. Air mata saya tak berhenti. Malah ketika sedang bersiap untuk kerja pun saya masih menangis,” katanya.

Sebelum ini, Zarina ada memuat naik video remaja itu di Instagram memaparkan seorang remaja melakukan aksi luar kawalan seorang anak autisme sama seperti yang sering terjadi kepada anaknya iaitu Azil.

Dalam entri tersebut, Zarina menjelaskan tindakannya membawa Azil ke satu acara baru-baru ini kerana tiada orang yang boleh menjaga di rumah.

“Remaja yang ejek kelakuan Azil ini bagi saya sungguh tidak sensitif pada nasib seseorang.  Saya bawa Azil ke sebuah majlis, masa pelancaran berlangsung dia okay sahaja sehinggalah dihindangkan minuman bergas. Dia jadi hiper dan terus mengamuk. Saya minta maaf pada semua,” tulisnya.


“Memang Saya Pun, Baru Korang Tahu Betapa Cantiknya Sajat Daripada Dulu”

Baru-baru ini, tular di media sosial video memaparkan usahawan sensasi Sajat atau nama sebenarnya Muhammad Sajjad Kamaruz Zaman itu dalam sebuah muzik video berjudul Kekasih Pujaan yang dinyanyikan oleh Datuk Sharifah Aini.

Video tersebut sekaligus mengejutkan ramai mana tidaknya Sajat dilihat memakai persalinan baju Melayu serta bersongkok dalam muzik video tersebut.

BACA: Tular Video Lama Sajat Berbaju Melayu Dalam MV, Netizen Puji Kacak

Menerusi satu video tular di TikTok, Sajat mengakui remaja lelaki yang menari dengan lengkap berbaju Melayu itu adalah dirinya serta mengatakan dia memang sudah popular sejak dulu lagi.

“Memang saya pun, kenapa. Cantik sangat saya? Dah kenapa video tu, cantik lawa. Baru korang tahu cantiknya Sajat daripada dulu.

“Sikit habuk pun tak ada buat muka, daripada dulu muka sama je. Tak perlu nak kantoi, saya memang popular dari dulu, muka saya daripada kecik orang nak ambil untuk video klip,” katanya.

Dalam pada itu, Sajat menjelaskan sejak dari dulu lagi dia tidak mengubah wajahnya seperti yang didakwa netizen.

Pada Februari lalu, Sajat memaklumkan bahawa dia sudah menukar jantinanya kepada wanita secara sah di Australia. Sajat berkata dia meraskan seperti dilahirkan semula dan gembira kerana proses menukar status jantina di negara itu mudah dilakukan.


“Menghormati Wanita? Hmm…” – Nourul Depp Dedah Sikap Rosyam Nor?

Baru-baru ini hangat diperkatakan mengenai video promosi kempen kerajaan yang dilakukan oleh pelakon, Datuk Rosyam Nor dan Menteri Pembangunan, Wanita, Keluarga dan Masyarakat, Datuk Seri Rina Harun yang dikecam teruk oleh netizen.

Dialog ‘acah’ gangster yang disampaikan itu dikatakan tidak sesuai. Namun Rosyam meminta orang ramai mengambil sisi positif video promosi berkenaan.

Wanita selalu lambat? Jom sertai Program Keusahawanan Wanita Bangkit @ KPWKM yang akan diadakan di World Trade Centre bermula pukul 9 pagi esok. @Rosyam Nor #RinaHarun #ToWorkToEngage #KPWKMPrihatin #fyp #fyp?

Video itu turut mendapat perhatian penyanyi, Nourul Depp yang turut bersuara meluahkan rasa kurang senang mengenai video promosi berkenaan.

Menerusi satu perkongsian di Twitter, Nourul mengatakan dia mengenali sikap sebenar Rosyam kerana pernah bekerjasama dengan aktor itu sebelum ini.

Menurut Nourul lagi, dia terpaksa bersuara meskipun akan ada peminat yang akan mengecamnya. Ujarnya lagi, dia tidak membenci Rosyam, sebaliknya hanya tidak suka tindakannya dan pelakon lelaki itu.

“Sebagai yang pernah bekerja dengan artis lelaki ni, saya tahu bagaimana dia. Menghormati wanita? Hmm.. Tengok sendiri lah.

“Terpaksa komen walaupun saya tahu ada yang akan belasah saya on this statement. But i dont like this and him. (Not hate). Just dont like,” tulisnya.

Dalam pada itu, Nourul turut mempersoalkan bagaimana anak lelaki mahu menghormati perempuan lain jika ikon lelaki Melayu bercakap seperti sedemikian. Malah, Nourul turut memberikan situasi bagaimana jika menggunakan ayat tersebut pada ibu, isteri dan keluarga pelakon itu.

Terdahulu, Rosyam tampil menjelaskan perkara sebenar dan memohon maaf kerana dia tidak mempunyai niat untuk merendahkan martabat wanita, sebaliknya hanya mahu memberi kesedaran untuk kaum wanita untuk bangkit dan memajukan diri masing-masing.


Anak Arwah Ashraf Sinclair Pimpin Bacaan Yasin Sempena Hari Lahir Bapa

Pejam celik sudah 2 tahun pemergian Allahyarham Ashraf Sinclair. Sempena ulang tahun kelahiran arwah baru-baru ini, anak tunggalnya, Noah Aidan memimpin bacaan Yasin buat bapanya.

Menerusi satu perkongsian di Instagram, balu arwah yang juga selebriti popular Bunga Citra Lestari berkongsikan suasana pilu seisi keluarga ketika di pusara.

BACA: Titip Ucapan Hari Bapa Buat Arwah Suami, Peminat Tak Mahu BCL Kahwin Lain

Ibu kepada arwah Ashraf iaitu Dida Sinclair turut meluahkan rasa rindu apabila berkesempatan melawat pusara anaknya itu di Jakarta.

Lebih sebak, ibunya berkata dia tidak pernah terlepas untuk menitipkan doa buat anaknya itu agar ditempatkan di kalangan orang beriman dan di syurga.

“Al-Fatihah untuk Almarhum Ashraf. Umi dan daddy berada disini sempena hari lahir ulang tahun kelahiran Ashraf. Noah memimpin bacaan surah Yasin bersama seluruh keluarga tercinta di Jakarta. Umi tidak pernah terlepas membacakan doa untuk Ashraf ditempatkan ke dalam syurga, Amin,” tulisnya.

Bunga dan Ashraf mendirikan rumah tangga pada 2008. Pasangan itu dikurniakan seorang anak lelaki bernama Noah Sinclair kini berusia 12 tahun.

Pada 18 Februari 2020, Ashraf menghembuskan nafas terakhir pada usia 41 tahun di sebuah pusat perubatan di Jakarta kira-kira jam 4 pagi akibat serangan jantung.


Peminat Dedah Harga Jam Fazura Cecah RM4 Juta?

Baru-baru ini, pelakon Nur Fazura ada memuat naik foto dan video sambutan majlis ulang tahun kelahiran suaminya, Fattah Amin bersama rakan-rakan.

Perkongsian Fazura itu mendapat pelbagai reaksi daripada netizen terutama para peminat yang turut tumpang gembira serta mengucapkan selamat hari lahir buat suami aktres itu.

Namun, dalam banyak-banyak gambar yang dikongsikan ada satu gambar dimana memaparkan aktres itu memakai seutas jam tangan menjadi perhatian ramai. Seperti sudah dijangka, netizen terlebih dahulu menyiasat harga jam tangan tersebut.

Menerusi satu akaun TikTok @fazuralotsoflover, peminat mendakwa aktres itu memakai jam mewah jenama Patek Philippe barharga hampir RM4 juta.

? DJ BIWIR BEUREUM-BEUREUM JAWER HAYAM PANO COKLAT KOPI SUSU – RUNTAH – DJ MANIKCI REMIX

Diruangan komen, rata-rata netizen memuji pelakon itu meskipun kaya namun sentiasa rendah diri, bersederhana dan tidak menunjuk-nunjuk.

Kata netizen lagi, mereka tidak pelik jika Fazura mampu memiliki jam harga sedemikian kerana sebelum kahwin lagi sudah kaya.

Dalam pada itu, ada netizen mengatakan jam tersebut berharga sekitar RM300,000 sahaja bukan mencecah RM4 juta. Bagaimanapun, tidak dapat dipastikan harga jam yang dipakai Fazura itu.


Baby Shima Tak Puas Hati PU, Ustaz & Ustazah Senyap Isu Konsert Di Kelantan

Perkongsian Baby Shima di Insta Story menjadi perhatian apabila meluahkan rasa tidak puas hati terhadap pendakwah bebas di media sosial yang berdiam diri tentang pengajuran sebuah konsert di negeri Kelantan.

Menerusi entri itu, Baby Shima mempersoalkan tindakan para pendakwah yang tidak bersuara mengenai konsert yang berlangsung selama tiga hari itu.

Baby Shima turut mengatakan sebelum ini ada pendakwah yang mahu melakukan demo besar-besaran untuk membantah konsert yang diadakan di Malaysia.

Dalam satu perkongsian, Baby Shima turut memetik nama Pengurusi Lajnah PAS, Kartini Ahmad yang sebelum ini menegur persembahannya telah menjatuhkan maruah diri serta mencemar kesucian agama Islam.

“Senyap je Pengurusi Lajnah PAS ni, kalau shima laju je bersuara,” tulis Shima.

Dalam pada itu, Baby Shima turut mempertikaikan tindakan pendakwah PU Syed yang didakwa tidak adil kerana membantah konsertnya tetapi hanya berdiam terhadap konsert di Kelantan itu.

“Yang kat Kelantan tak nak bersuara ke. Bagitau kat penguasa, pbt, jabatan agama Kelantan, seperti mana yang awak tulis tentang konsert kita tu.

“Tak aci konsert kita je berkali-kali awak menyalak..konsert dekat Kelantan senyap pula, sebab kat Kelantan ke semua senyap? Bukan ke awak kata konsert haram, amboi isu terpilih ke je berani,” tulisnya.


Tayang Punggung, Video Janna Nick Dipenuhi Komen Lucah

Baru-baru ini tular perkongsian seorang pengguna TikTok yang memuat naik video memaparkan pelakon dan pengacara Janna Nick yang hadir ke majlis tayangan filem Juang.

Dalam video tersebut, Janna dilihat cukup anggun mengenakan dress berwarna peach. Namun video itu memaparkan bentuk badan Janna dari arah belakang menimbulkan reaksi negatif daripada netizen.

Dapat dilihat Janna yang sedang duduk di sebuah kerusi melambai peminatnya dari arah belakang namun disebabkan bajunya ketat menampakkan bahagian tidak sepatutnya.

Diruangan komen video itu dipenuhi dengan komen berbaur lucah terutama daripada netizen lelaki. Bagaimanapun, ada netizen meluahkan rasa kurang senang dengan video tersebut.


“3 Tahun Cukup Untuk Leona Balik Dengan Imej Baru, UK kan Sejuk” – Azhar Sulaiman

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Umum mengetahui, Leona sudah pun berlepas ke UK untuk menyambung pengajian di sana. Malah, Leona berkongsikan videonya menangis-nangis kerana tidak bersedia untuk meninggalkan Malaysia.

Sementara itu, menerusi satu perkongsian di Facebook, bapa kepada personaliti media sosial itu ada berkongsikan momen perpisahan dengan Leona dan seorang lagi anaknya iaitu Andika Rees Pahamin.

Difahmkan, Leona akan mengambil jurusan pengurusan manakala kembarnya itu pula akan mendalami ilmu Undang-undang Maritim.

Menerusi satu entri, Azhar turut menitipkan pesanan kepada anak-anaknya itu supaya rajin belajar serta tidak meninggalkan solat.

Kata Azhar lagi, dia tidak sedih anak-anaknya belajar di luar negara kerana mereka sudah biasa menggembara.

Namun apa yang lebih menjadi perhatian, Azhar berharap supaya anaknya itu akan tampil dengan imej baru dalam tempoh tiga tahun memandangkan cuaca di sana sejuk.

“Mami tak rasa sedih sangat mungkin sebab dorang dari kecik dah biasa travelled all over the world sebab sertai event Jamboree Pengakap /Girl Guides Dunia.


Ajar Pembantu Rumah Solat Sambil Pegang Penyapu, Iqbal Zulkefli Dikecam

Sebut saja nama Iqbal Zulkefli, pasti ramai mengenali usahawan sensasi itu apatah lagi sebelum ini pernah bercinta dengan usahawan kosmetik Datuk Seri Vida.

Baru-baru ini perkongsian Iqbal menjadi perhatian apabila memuat naik video sambil memegang penyapu sambil mengajar pembantu rumahnya bernama Indah untuk solat dengan betul.

BACA: Muktamad! Anggap DSV Sebagai Kawan, Iqbal Zulkefli Nak Kenal Wanita Lain

“Ajar pembantuu rumah solat, Lain kali cakap yang bukan-bukan lagi ya Indah. Ada hari dapat hadiah, ada hari dapat rotan,” tulisnya.

Perkongsian Iqbal itu mendapat pelbagai reaksi daripada netizen yang mengecam tindakan Iqbal itu yang disifatkan tidak beradab. Tidak kurang juga, ada yang mengatakan konten Iqbal itu dianggap bodoh.

Kata netizen lagi, tiada masalah untuk mengajar solat tetapi tidak perlu memuat naik untuk dijadikan konten kerana ia merupakan aib yang perlu dijaga.

Dalam pada itu, ada yang memberi pendapat adalah lebih baik supaya Iqbal mencari ustazah untuk mengajar pembantu rumahnya itu mengenai ibadah solat.


Selesa Berkepit, Yonnyboii Tak Sanggup Berjauhan Dengan Isteri

Meskipun sudah setahun mendirikan rumah tangga, penyanyi rap Yonnyboii berkata dia tidak sanggup berjauhan dengan isterinya, Nik Nazira.

Memetik Kosmo, Yonny berkata selepas berkahwin dia dan isteri tidak pernah berjauhan kerana rasa rindu antara satu sama lain. Kata Yonny lagi, mereka masih dalam fasa berbulan madu.

“Setakat ini kami tak pernah berjauhan. Dia akan mengikut dan menemani ke setiap lokasi kerja saya. Saya juga melalukan hal sama terhadapnya.

“Bukan tak mahu berenggang tetapi belum bersedia untuk melalui rasa rindu terhadap pasangan. Kami selesa begini dan rumah tangga pun tak sampai setahun, saya anggap masih dalam tempoh berbulan madu,” katanya.

Dalam pada itu. Yonny berkata isterinya ada menerima tawaran berlakon namun menolak kerana tidak sanggup berjauhan.

“Selain kerjanya sebagai pempengaruh media sosial, dia juga ada terima tawaran berlakon.
Saya sokong kariernya dan bangga dengan setiap apa yang dilakukannya.

“Sebenarnya sebelum ini dia ada juga terima tawaran berlakon drama tetapi menolak kerana kami sama-sama tak mahu rasa rindu. Dia utamakan saya,” ujarnya.

Terdahulu, Yonny dan Nazira mendirikan rumah tangga di Ampang, Kuala Lumpur pada 20 November tahun lalu.


Murah Rezeki, Janna Nick Berjaya Beli Rumah Kedua

Perkongsian terbaru Janna Nick di Instagram menjadi perhatian apabila pelakon dan pengacara itu berkongsi berita gembira apabila dia berjaya memiliki kediaman kedua.

Menerusi entri tersebut, Janna turut memuat naik gambar berlatarbelakangkan rumah teres dua tingkat yang baru dibelinya itu.

Janna turut menulis kapsyen lucu dimana dia meluahkan rasa syukur apabila berjaya tambah hutang lagi dan perlu kerja lebih keras lagi.

“Alhamdulillah done tambah hutang. Jom la kerja lebih keras lagi,” tulisnya.

Diruangan komen, rata-rata rakan artis dan peminat mengucapkan tahniah di atas pencapaian Janna itu serta mendoakan agar rezekinya sentiasa melimpah ruah.

Pada 2017, Janna pernah berkongsikan dia berjaya membeli rumah berharga RM2 juta ketika berusia 21 tahun.


Qistina Raisah Nafi Tuduhan Berpeluk Dengan Lelaki Di Khalayak Ramai

Sejak kebelakangan ini ada sahaja cerita tak sedap didengar mengenai pelakon-pelakon remaja apabila terpalit dengan kontroversi panas.

Terbaru, tular video memaparkan seorang individu mirip pelakon remaja, Qistina Raisah sedang berpelukan dengan seorang lelaki di khalayak ramai.

Memetik mStar Online, pelakon berusia 14 tahun itu menafikan tuduhan mengatakan individu dalam video itu adalan dirinya serta tidak tahu apa motif pemilik rakaman berkenaan.

“Saya nak jelaskan saya tidak kenal siapa individu dalam video itu malah pemilik rakaman itu juga saya tidak tahu apa motif memuat naik video berkenaan. Tapi, itu bukan saya.

“Saya tampil membuat penjelasan ini kerana ada komen mengatakan, ‘adakah ini budak yang lupa password telefon’, yang itu memang saya tapi dalam video itu bukan saya,” katanya.

Kata Qistina lagi, dia tidak pernah keluar bersendirian sebaliknya sentiasa ditemani oleh ibunya termasuk jika keluar bersama teman lelakinya.

“Saya kalau pergi mana-mana, mesti ada mak sekali. Anda jangan risau fasal saya. Kalau satu hari nanti ternampak saya pun jangan bimbang sebab saya pandai jaga diri. Saya masih ada mak dan ayah. Anda hanya perlu jaga tepi kain sendiri. Kalau orang nampak saya pergi dating ke, mesti ada mak saya sekali,” katanya.

Dalam pada itu, pelakon itu turut menitipkan nasihat buat pihak diluar sana yang cuba memfitnahnya supaya segera insaf.

“Untuk pemilik video yang sebar dan sesiapa yang komen, jangan buat fitnah kerana takut orang lain yang baca akan percaya dan menyebarkan kepada orang lain. Saya tidak mahu ia menjadi fitnah sebab kita tidak tahu siapa sebenarnya individu dalam video tersebut,” katanya.


Sambung Belajar Ke Luar Negara, Leona Menangis Tinggalkan Malaysia

Sebut sahaja nama Kasih Iris Leona, anak gadis kepada pelakon Azhar Sulaiman sering menjadi perhatian kerana penampilannya yang agak seksi sehingga mengundang rasa kurang senang netizen.

Meskipun dikecam teruk, namun gadis berusia 20 tahun itu tidak melatah dengan apa yang diperkatakan netizen tentang dirinya dan tenang meneruskan kehidupan seperti biasa.

BACA: Seluar Anak Azhar Sulaiman Ketat Sangat, Netizen Kata Nampak Bentuk Tak Sepatutnya

Menerusi satu perkongsian di Instagram, Leona memaklumkan buat pengikutnya bahawa dia bakal terbang ke luar negara untuk menyambung pengajian.

Dalam video dikongsikannya itu, Leona begitu sedih untuk meninggalkan Malaysia dan seharian menangis kerana terpaksa berpisah dengan keluarga dan rakan-rakan. Bagaimanapun, Leona berkata dia perlu berbuat demikian demi pelajaran serta untuk mengejar cita-citanya.

Perkongsian Leona itu mendapat pelbagai reaksi daripada peminatnya yang mendoakan agar Leona berjaya mengejar cita-citanya serta dipermudahkan urusan di sana.

Sementara itu, satu lagi perkongsian Leona turut menjadi perhatian dimana dia memaklumkan sudah berpisah dengan teman lelakinya sebulan lalu namun masih berkawan baik.


Terlalu ‘Hyper’, Netizen Terhibur Tengok Nabil Kalut Handle Kak Lina Di GV

Semalam, program Gegar Vaganza musim ke-9 membuka tirainya dengan menampilkan Nabil Ahmad serta Elly Mazlien yang menggantikan Jihan Muse kini sedang berpantang anak kedua.

Umum mengetahui, Elly Mazlein atau lebih mesra disapa Kak Lina sememangnya mempunyai karakter yang ceria dan happy go lucky. Jadi tidak hairan sering dipilih menjadi pengacara.

BACA: “GV Dah Masuk Musim Ke-9, Tak Boleh Terlalu Statik Dengan Format Sama” – Astro

Namun, apa yang menariknya malam tadi kebiasaannya Jihan yang akan menjaga Nabil supaya acara berjalan dengan lancar, namun semalam Nabil yang perlu menjaga Kak Lina.

Replying to @Apo #gegarvaganza #gegarvaganza9 #fyp #fypage #fyp??viral #fypdongggggggg #fypp #kualalumpur #malaysia #tiktok #kaklinapompom #kaklina #nabilahmad #viral

Menerusi satu video dimuat naik oleh pengguna TikTok, netizen terhibur melihat Nabil yang kalut mengendalikan program berkenaan bagi memastikan GV9 berada di landasan yang betul.

Malah, ramai tidak kering gusi dengan gandingan dua pengacara itu apatah lagi Kak Lina merupakan bekas peserta program itu serta mengatakan tidak hairan jika program itu mendapat rating tinggi kerana Kak Lina.

Dalam pada itu, rata-rata netizen bersetuju dengan gandingan pengacara dimana akhirnya Nabil bertemu ‘buku dengan ruas’ apabila perlu berhadapan dengan hos yang sama ‘gila’ sepertinya.